1990A1231 — MT — 01.01.2016 — 002.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:







(*) Dan l-att qatt ma ġie ppubblikat bil-Malti.









▼B

FTEHIM

fil-forma ta' skambju ta' ittri bejn il-Komunità Ekonomika Ewropea u l-Prinċipalità ta' Andorra

Ittra mill-Prinċipalità ta' Andorra

Il-Lussemburgu, 28 ta' Ġunju 1990

Sinjuri,

Jekk jogħġobkom sibu mehmuż it-test tal-Ftehim bejn il-Prinċipalità ta' Andorra u l-Komunità Ekonomika Ewropea. Għandna l-unur li nikkonfermaw li l-Prinċipalità ta' Andorra taċċetta l-Ftehim.

Aħna nkunu grati jekk jogħġobkom tikkonfermaw li l-Komunità Ekonomika Ewropea taċċetta l-Ftehim. Il-Ftehim bejn il-Prinċipalità ta' Andorra u l-Komunità Ekonomika Ewropea għandu hekk ikun konkluż, kif stabbilit fit-test mehmuż.

Jekk jogħġobkom aċċettaw, Sinjuri, l-assigurazzjoni ta' l-għola konsiderazzjoni tagħna.

Għall-President tar-Repubblika Franċiża

Ko-Prinċep ta' Andorra

Għall-Isqof ta' Urgel

Ko-Prinċep ta' Andorra

Għall-Gvern ta' Andorra

Ittra mill-Komunità

Il-Lussemburgu, 28 ta' Ġunju 1990

Sinjuri,

Aħna nirrikonoxxu l-irċevuta ta' l-ittra tagħkom fejn qed taċċettaw il-Ftehim bejn il-Prinċipalità ta' Andorra u l-Komunità Ekonomika Ewropea. L-ittra tagħkom taqra kif ġej:

“Jekk jogħġobkom sibu mehmuż it-test tal-Ftehim bejn il-Prinċipalità ta' Andorra u l-Komunità Ekonomika Ewropea. Għandna l-unur li nikkonfermaw li l-Prinċipalità ta' Andorra taċċetta l-Ftehim.

Aħna nkunu grati jekk inthom ġentilment tikkonfermaw li l-Komunità Ekonomika Ewropea taċċetta l-Ftehim. Il-Ftehim bejn il-Prinċipalità ta' Andorra u l-Komunità Ekonomika Ewropea għandu hekk ikun konkluż, kif stabbilit fit-test mehmuż.'”

Għandna l-unur li nikkonfermaw li l-Komunità taċċetta l-Ftehim bejn il-Prinċipalità ta' Andorra u l-Komunità Ekonomika Ewropea. L-aċċettazzjoni tal-Ftehim mill-Komunità ssir wara t-tmiem tal-proċeduri interni meħtieġa u intom tkunu notifikati skond l-Artikolu 24(2) tal-Ftehim.

Jekk jogħġobkom aċċettaw, Sinjuri, l-assigurazzjoni ta' l-għola konsiderazzjoni tagħna.

Għan-nom tal-Kunsill

FTEHIM

bejn il-Komunità Ekonomika Ewropea u l-Prinċipalità ta' Andorra







IL-PRINĊIPALITÀ TA' ANDORRA u IL-KOMUNITÀ EKONOMIKA EWROPEA, MIXTIEQA li jkunu introdotti, fir-rigward ta' relazzjonijiet kummerċjali, arranġamenti biex jieħdu post l-arranġamenti nazzjonali preżentement viġenti u bir-rispett lejn is-sitwazzjoni speċifika tal-Prinċipalità ta' Andorra, WAQT LI JIKKUNSIDRAW LI, minħabba fatturi ġeografiċi, storiċi u soċjali u ekonomiċi, is-sitwazzjoni eċċezzjonali ta' Andorra tiġġustifika arranġamenti speċjali, b'mod partikolari fir-rigward eżenzjoni minn dazji dwar importazzjoni, taxxa fuq valur tal-bejgħ, u taxxa tas-sisa miġbura fuq merkanzija importata minn vjaġġaturi minn Andorra lejn il-Komunità, FTEHMU KIF ĠEJ:







Artikolu 1

Kummerċ bejn il-Komunità Ekonomika Ewropea, fuq naħa waħda, u l-Prinċipalità ta' Andorra, fuq in-naħa l-oħra, għandu jkun regolat mid-dispożizzjonijiet stabbiliti hawn taħt.







IT-TITOLU I

Għaqda Doganali

Artikolu 2

Għaqda doganali għandha tkun stabbilita bejn il-Komunità Ekonomika Ewropea u Andorra għall-prodotti koperti minn Kapitoli 25 sa' 97 tas-Sistema Armonizzata skond il-proċedura u l-kondizzjonijiet stabbiliti taħt dan it-Titolu.

Artikolu 3

1. Id-dispożizzjonijiet ta' dan it-Titolu għandhom jgħoddu għal:

(a) merkanzija prodotta fil-Komunità jew fil-Prinċipalità ta' Andorra, inkluża dik miksuba kompletament jew in parti minn prodotti li jiġu minn pajjiżi terzi u huma f'ċirkolazzjoni ħielsa fil-Komunità jew fil-Prinċipalità ta' Andorra;

(b) merkanzija li tiġi minn pajjiżi terzi u li hi f'ċirkolazzjoni ħielsa fil-Komunità jew fil-Prinċipalità ta' Andorra.

2. Prodotti ġejjin minn pajjiżi terzi għandhom ikunu konsidrati li jkunu f'ċirkolazzjoni ħielsa fil-Komunità jew fil-Prinċipalità ta' Andorra jekk il-formalitajiet ta' l-importazzjoni ikunu ġew imħarsa u xi dazji doganali jew ħlasijiet li għandhom effett ekwivalenti li huma pagabbli jkunu ġew imposti, u li ma kienx hemm rifużjoni totali jew parzjali ta' dazji jew ħlasijiet bħal dawn fir-rigward tal-prodotti in kwistjoni.

Artikolu 4

Id-dispożizzjonijiet ta' dan it-Titolu għandhom japplikaw ukoll għal merkanzija miksuba fil-Komunità jew fil-Prinċipalità ta' Andorra, li fil-manifattura tagħha kienu użati prodotti li ġejjin minn pajjiżi terzi u li mhumiex f'ċirkolazzjoni ħielsa kemm fil-Komunità jew fil-Prinċipalità ta' Andorra. Dawn id-dispożizzjonijiet għandhom, madankollu, jgħoddu għal dik il-merkanzija biss jekk il-Parti Kontraenti timponi id-dazji doganali stabbiliti fil-Komunità għal prodotti ta' pajjiż terz li huma użati fil-manifattura tagħha.

Artikolu 5

Il-Partijiet Kontraenti għandhom jibqgħu lura milli jintroduċu bejnithom xi dazji doganali ġodda fuq importazzjoni jew esportazzjoni jew ħlasijiet li għandhom effett ekwivalenti, u milli jżidu dawk li diġa ġew applikati fil-kummerċ tagħhom ma' xulxin fl-1 ta' Jannar 1989.

Artikolu 6

1. Dazji doganali fuq importazzjoni u ħlasijiet li għandhom effett ekwivalenti viġenti bejn il-Komunità u l-Prinċipalità ta' Andorra għandhom ikunu mneħħija skond paragrafi 2 u 3.

2. Fl-1 ta' Jannar 1991, il-Prinċipalità ta' Andorra għandha tneħħi dazji doganali u ħlasijiet li għandhom effett ekwivalenti fuq importazzjoni mill-Komunità.

3.

(a) Mill-1 ta' Jannar 1991 il-Komunità, bl-eċċezzjoni tar-Renju ta' Spanja u r-Repubblika Portugiża, għandha tneħħi d-dazji doganali u ħlasijiet li għandhom effett ekwivalenti fuq importazzjoni mill-Prinċipalità ta' Andorra.

(b) Mill-1 ta' Jannar 1991 ir-Renju ta' Spanja u r-Repubblika Portugiża għandhom japplikaw l-istess dazji doganali fir-rigward tal-Prinċipalità ta' Andorra hekk kif japplikaw fir-rigward tal-Komunità kif kostitwit fil-31 ta' Diċembru 1985.

(ċ) Fil-każ ta' prodotti agrikoli proċessati koperti minn Kapitoli 25 sa' 97 tas-Sistema Armonizzata u msemmija fir-Regolament (KEE) Nru 3033/80, subparagrafi (a) u (b) għandhom japplikaw għal dazji doganali li jikkostitwixxu il-komponenti fiss tal-ħlas fuq importazzjoni ta' dawk il-prodotti fil-Komunità mill-Prinċipalità ta' Andorra, waqt li l-komponent varjabbli previst fir-Regolament għandu jibqa' japplika.

(d) Permezz ta' deroga minn subparagrafi (a), (b) u (ċ), importazzjoni koperta bid-dispożizzjonijiet relatati ma' tnaqqis fit-taxxa għal vjaġġaturi msemmija fl-Artikolu 13 għandha tkun eżenti minn dazji doganali mill-1 ta' Jannar 1991.

Artikolu 7

1. Għal prodotti koperti mill-Għaqda Doganali, il-Prinċipalità ta' Andorra għandha tadotta, b'effett mill-1 Jannar ta' 1991:

— id-dispożizzjonijiet fuq formalitajiet ta' importazzjoni applikati mill-Komunità għal pajjiżi terzi,

— il-liġijiet, regolamenti u dispożizzjonijiet amministrattivi applikabbli għal materji dwar id-dwana fil-Komunità u meħtieġa għall-iffunzjonar xieraq ta' l-Għaqda Doganali.

Id-dispożizzjonijiet msejħa fl-ewwel u t-tieni inċiżi għandhom ikunu dawk preżentement applikabbli fil-Komunità.

2. Id-dispożizzjonijiet msejħa fit-tieni inċiż ta' paragrafu 1 għandhom ikunu determinati mill-Kumitat Konġunt previst fl-Artikolu 17.

Artikolu 8

1.

(a) Fuq medda ta' ħames snin, u lil hinn minn dak il-perjodu jekk ftehim ma jistax jintlaħaq skond (b), il-Prinċipalità ta' Andorra għandha tawtorizza lill-Komunità, li taġixxi għan-nom ta' u għall-Prinċipalità ta' Andorra, biex iddaħħal merkanzija mibgħuta minn pajjiżi terzi lejn il-Prinċipalità ta' Andorra għal ċirkolazzjoni ħielsa. Id-dħul f'ċirkolazzjoni ħielsa jkun effettwat mill-Uffiċċji Doganali tal-Komunità elenkati fl-Anness I.

(b) Fl-aħħar ta' dan il-perjodu, u skond l-Artikolu 20, il-Prinċipalità ta' Andorra tista' teżerċita' d-dritt ta' dħul fiċ-ċirkolazzjoni ħielsa għal merkanzija tagħha, wara ftehim mill-Partijiet Kontraenti.

2. Fejn dazji doganali huma pagabbli fuq merkanzija skond paragrafu 1, dawn id-dazji għandhom ikunu imposti għan-nom tal-Prinċipalità ta' Andorra. Il-Prinċipalità ta' Andorra għandha tintrabat li ma tirrifondix dawn is-somom direttament jew indirettament lill-partijiet konċernati.

3. Il-Kumitat Konġunt previst fl-Artikolu 17 għandu jistabilixxi:

(a) tibdil possibbli fil-lista ta' l-Uffiċċji Doganali kompetenti tal-Komunità biex jirrilaxxaw il-merkanzija imsemmija fil-paragrafu 1 u l-proċedura biex tintbgħat il-merkanzija in kwistjoni lill-Prinċipalità ta' Andorra imsemmija fil-paragrafu 1;

(b) l-arranġamenti għal assenjar lit-Teżor ta' Andorra l-ammonti miġbura skond paragrafu 2, u l-persentaġġ li għandu jitnaqqas mill-Komunità biex ikopri spejjeż amministrattivi skond ir-regolamenti relevanti u viġenti fil-Komunità;

(ċ) xi arranġamenti oħrajn meħtieġa għall-implimentazzjoni xierqa ta' dan l-Artikolu.

Artikolu 9

Restrizzjonijiet kwantitattivi fuq importazzjoni u esportazzjoni u l-miżuri kollha li għandhom effett ekwivalenti bejn il-Komunità u l-Prinċipalità ta' Andorra għandhom ikunu projbiti mill-1 ta' Jannar 1991.

Artikolu 10

1. Jekk xi Parti Kontraenti tikkonsidra li d-disparitajiet li joħorġu mill-applikazzjoni tal-Parti l-oħra, fir-rigward ta' importazzjoni minn pajjiżi terzi, ta' dazji doganali, restrizzjonijiet kwantitattivi jew xi miżuri li għandhom effett ekwivalenti, jew ta' xi miżura oħra ta' politika kummerċjali, thedded li jsir tagħwiġ fil-kummerċ jew li tikkawża diffikultajiet ekonomiċi fit-territorju tagħha, tista' ġġib il-materja quddiem il-Kumitat Konġunt, li għandu, jekk meħtieġ, jirrakomanda metodi xierqa biex tkun evitata ħsara li tista' tirriżulta minn hekk.

2. Fejn jiġri tagħwiġ jew iqumu diffikultajiet ekonomiċi u l-Parti konċernata tikkonsidra li huma jitolbu azzjoni immedjata, dik il-Parti tista' hi stess tieħu s-sorveljanza meħtieġa jew miżuri protettivi, waqt li tinnotifika lill-Kumitat Konġunt mingħajr telf ta' żmien; il-Kumitat Konġunt jista' jirrakomanda li l-miżuri in kwistjoni jkunu emendati jew aboliti.

3. Fl-għażla ta' miżuri bħal dawn, preferenza għandha tingħata lil dawk li l-anqas jiddisturbaw l-operazzjoni ta' l-għaqda doganali u, b'mod partikolari, l-iżvilupp normali tal-kummerċ.







IT-TITOLU II

Arranġamenti għal prodotti mhux koperti mill-għaqda doganali

Artikolu 11

1. Prodotti koperti minn Kapitoli 1 sa' 24 tas-Sistema Armonizzata li joriġinaw mill-Prinċipalità ta' Andorra għandhom ikunu eżenti minn dazji dwar importazzjoni meta importati fil-Komunità.

2. Regoli ta' oriġini u metodi ta' koperazzjoni amministrattiva huma stabbiliti fl-Appendiċi.

Artikolu 12

1. L-arranġamenti applikati għal merkanzija minn pajjiżi terzi importati lejn il-Prinċipalità ta' Andorra m'għandhomx ikunu aktar favorevoli minn dawk applikati għal importazzjoni ta' merkanzija tal-Komunità.

2. Prodotti koperti minn Intestaturi Nru 24.02 u 24.03 tas-Sistema Armonizzata li huma manifatturati fil-Komunità minn tabakk krud u li jissodisfa l-kondizzjonijiet ta' l-Artikolu 3(1) għandhom ikunu eliġibbli, meta importati lejn il-Prinċipalità ta' Andorra, għal rata preferenzali li tikkorrispondi għal 60 % tar-rata applikat fil-Prinċipalità ta' Andorra għall-istess prodotti vis-a-vis pajjiżi terzi.

▼M5







TITOLU IIA

ARRANĠAMENT DWAR IL-MIŻURI DOGANALI TA’ SIGURTÀ







KAPITOLU I

Miżuri doganali ta’ sigurtà u monitoraġġ tal-applikazzjoni tagħhom

Artikolu 12a

Territorji koperti

Dan it-titolu japplika, minn naħa waħda, għat-territorju doganali Komunitarju u, min-naħa l-oħra, għat-territorju doganali tal-Prinċipat ta’ Andorra.

Artikolu 12b

Adozzjoni tal-acquis communautaire

1. Il-Prinċipat ta’ Andorra għandu jadotta l-miżuri doganali ta’ sigurtà applikati mill-Unjoni. “Miżuri doganali ta’ sigurtà” għandha tfisser id-dispożizzjonijiet dwar id-dikjarazzjoni tal-merkanzija qabel ma tiġi introdotta fit-territorju doganali jew mal-ħruġ tagħha mit-territorju doganali, l-Operaturi Ekonomiċi Awtorizzati kif ukoll il-kontrolli doganali ta’ sigurtà u l-ġestjoni tar-riskji fil-qasam tas-sigurtà, applikabbli skont il-leġislazzjoni doganali rilevanti fis-seħħ f’kull żmien fl-Unjoni. Il-lista dettaljata tad-dispożizzjonijiet ikkonċernati hija stabbilita mill-Kumitat Konġunt imsemmi fl-Artikolu 17.

2. Minkejja l-esklużjoni tagħhom mill-Unjoni Doganali bejn l-Unjoni u l-Prinċipat ta’ Andorra, skont l-Artikolu 2, il-miżuri doganali ta’ sigurtà japplikaw ukoll għall-prodotti agrikoli koperti mill-Kapitoli 1 sa 24 tas-sistema armonizzata.

Artikolu 12c

Prinċipji ġenerali

1. Il-Partijiet Kontraenti jimpenjaw ruħhom li japplikaw, għat-trasport tal-merkanzija li ġejja minn jew li sejra f’pajjiżi terzi, il-miżuri doganali ta’ sigurtà msemmija fil-paragrafu 1 tal-Artikolu 12B u li jiggarantixxu b’dan il-mod livell ta’ sigurtà ekwivalenti għall-fruntieri esterni tagħhom.

2. Il-Partijiet Kontraenti għandhom iżommu lura milli japplikaw il-miżuri doganali ta’ sigurtà msemmija fil-paragrafu 1 tal-Artikolu 12B waqt it-trasport tal-merkanzija bejn it-territorji doganali tagħhom.

3. Il-Partijiet Kontraenti għandhom jikkonsultaw lil xulxin qabel ma tintlaħaq il-konklużjoni ta’ kwalunkwe ftehim ma’ pajjiż terz fil-qasam tal-miżuri doganali ta’ sigurtà, sabiex jiggarantixxu l-koerenza ma’ dan l-arranġament, b’mod partikolari jekk il-ftehim maħsub jinkludi dispożizzjonijiet li jidderogaw mill-miżuri doganali ta’ sigurtà mfissra f’dan it-Titolu.

Artikolu 12d

Post fejn għandha tiġi ppreżentata d-dikjarazzjoni ta’ qabel l-introduzzjoni jew il-ħruġ tal-merkanzija

1. Id-dikjarazzjoni ta’ qabel l-introduzzjoni tal-merkanzija, għandha tiġi ppreżentata lill-awtorità kompetenti tal-Parti Kontraenti fit-territorju doganali minn fejn tkun ġiet introdotta l-merkanzija li ġejja minn pajjiżi terzi. Din l-awtorità tipproċedi għall-analiżi tar-riskji minn dejta inkluża f’din id-dikjarazzjoni u għall-kontrolli doganali li huma meqjusa meħtieġa fil-qasam tas-sigurtà, anke meta din il-merkanzija tkun iddestinata għall-Parti Kontraenti l-oħra.

2. Id-dikjarazzjoni ta’ qabel il-ħruġ tal-merkanzija għandha tiġi ppreżentata lill-awtorità kompetenti tal-Parti Kontraenti fit-territorju doganali minn fejn isiru l-formalitajiet tal-esportazzjoni jew, meta dan ma jkunx possibbli, minn fejn isir il-ħruġ lejn pajjiżi terzi. L-awtorità kompetenti għandha tipproċedi għall-analiżi tar-riskji mid-dejta inkluża f’din id-dikjarazzjoni u għall-kontrolli doganali meqjusa meħtieġa fil-qasam tas-sigurtà.

3. Meta l-merkanzija titlaq mit-territorju doganali ta’ Parti Kontraenti u tmur f’pajjiż terz billi taqsam it-territorju doganali tal-Parti Kontraenti l-oħra, id-dikjarazzjoni ta’ qabel il-ħruġ tal-merkanzija għandha tiġi ppreżentata biss lill-awtorità kompetenti ta’ din it-tieni parti.

Artikolu 12e

Kontrolli doganali ta’ sigurtà u ġestjoni tar-riskji fil-qasam tas-sigurtà

1. Għall-finijiet tal-kontrolli doganali ta’ sigurtà, kull Parti Kontraenti għandha tistabbilixxi qafas ta’ ġestjoni tar-riskji, kriterji tar-riskji kif ukoll l-oqsma ta’ kontroll doganali prijoritarju fil-qasam tas-sigurtà.

2. Il-Partijiet Kontraenti għandhom jirrikonoxxu l-ekwivalenza tas-sistemi tagħhom ta’ ġestjoni tar-riskji fil-qasam tas-sigurtà.

3. Il-Partijiet Kontraenti għandhom jikkooperaw bil-ħsieb:

— li jiskambjaw xi informazzjoni li tippermetti t-titjib u t-tisħiħ tal-analiżi tagħhom tar-riskji u l-effikaċja tal-kontrolli doganali fil-qasam tas-sigurtà, u

— li jfissru fi żmien xieraq qafas komuni ta’ ġestjoni tar-riskji, kriterji komuni tar-riskji kif ukoll oqsma ta’ kontrolli prijoritarji komuni u li jistabbilixxu sistema elettronika għall-implimentazzjoni ta’ din il-ġestjoni komuni tar-riskji.

4. Il-Kumitat Konġunt għandu jadotta kull dispożizzjoni meħtieġa għall-applikazzjoni ta’ dan l-Artikolu.

Artikolu 12f

Monitoraġġ tal-implimentazzjoni tal-miżuri doganali ta’ sigurtà

1. Il-Kumitat Konġunt għandu jistabbilixxi l-modalitajiet li permezz tagħhom il-Partijiet Kontraenti jkunu bi ħsiebhom jiżguraw il-monitoraġġ tal-implimentazzjoni ta’ dan it-Titolu u jivverifikaw il-konformità mal-miżuri doganali ta’ sigurtà.

2. Dan il-monitoraġġ jista’ b’mod speċjali jkun żgurat permezz ta’:

— evalwazzjoni perjodika tal-implimentazzjoni ta’ dan it-Titolu, b’mod partikolari tal-ekwivalenza tal-miżuri doganali ta’ sigurtà,

— eżami maħsub għat-titjib tal-applikazzjoni tagħha jew għall-emendar tad-dispożizzjonijiet tagħha sabiex l-għanijiet tagħha jinkisbu b’mod aħjar,

— l-organizzazzjoni ta’ laqgħat tematiċi bejn l-esperti taż-żewġ partijiet u ta’ verifiki tal-proċeduri amministrattivi, anke permezz ta’ żjarat fil-post.

3. Il-Kumitat Konġunt għandu jiżgura li l-miżuri meħuda b’applikazzjoni ta’ dan l-Artikolu jirrispettaw id-drittijiet tal-Operaturi Ekonomiċi kkonċernati.

Artikolu 12g

Skambju ta’ informazzjoni li tikkonċerna l-Operaturi Ekonomiċi Awtorizzati

Il-Kummissjoni Ewropea u l-awtorità Andorrana kompetenti għandhom jiskambjaw b’mod regolari l-identità tal-Operaturi Ekonomiċi Awtorizzati tagħhom fil-qasam tas-sigurtà billi jinkludu l-informazzjoni li ġejja:

(a) in-numru tal-identifikazzjoni tal-Operatur (TIN – Trade Identification Number f’format kompatibbli mal-leġislazzjoni EORI – Economic Operator Registration and Identification);

(b) l-isem u l-indirizz tal-Operatur Ekonomiku Awtorizzat;

(c) in-numru tad-dokument li bih kien mogħti l-istatus ta’ Operatur Ekonomiku Awtorizzat;

(d) l-istatus attwali (għaddej bħalissa, sospiż, irtirat);

(e) il-perijodi ta’ emendi tal-istatus;

(f) id-data minn meta ċ-ċertifikat jidħol fis-seħħ;

(g) l-awtorità li ħarġet iċ-ċertifikat.

Artikolu 12h

Protezzjoni tas-sigriet professjonali u tad-dejta personali

L-informazzjoni skambjata bejn il-Partijiet Kontraenti fil-qafas tal-miżuri stabbiliti f’dan it-Titolu għandha tibbenefika mill-protezzjoni tas-sigriet professjonali u tad-dejta personali kif imfissra mil-liġijiet applikabbli f’dan il-qasam fit-territorju tal-Parti Kontraenti li tirċieviha.

B’mod partikolari, din l-informazzjoni ma tistax tiġi ttrasferita lil persuni oħrajn ħlief l-entitajiet kompetenti fil-Parti Kontraenti kkonċernata u lanqas ma tista’ tkun użata minn entitajiet ta’ din il-Parti għal għanijiet oħra minn dawk previsti f’dan il-Ftehim.







KAPITOLU II

Ġestjoni tal-arranġament

Artikolu 12i

Żvilupp tal-liġi

1. Hekk kif l-Unjoni telabora l-leġislazzjoni l-ġdida fil-qasam tal-miżuri doganali ta’ sigurtà, hija għandha titlob b’mod informali l-parir tal-esperti Andorrani.

2. L-Unjoni għandha tiżgura lill-esperti Andorrani l-parteċipazzjoni, bħala osservaturi u għall-punti li huma ta’ interess għalihom, fil-laqgħat tal-Kumitat tal-Kodiċi Doganali li jassistu lill-Kummissjoni Ewropea fl-eżerċizzju tal-kompetenzi tagħha ta’ implimentazzjoni fl-oqsma koperti mit-Titolu IIA. Id-dispożizzjonijiet previsti fl-Artikoli 66 sa 68 tad-Deċiżjoni Nru 1/2003 tal-Kumitat Konġunt KE-Andorra ( 1 ) għandhom japplikaw mutatis mutandis.

3. Meta l-Kummissjoni Ewropea tagħti l-proposta tagħha tal-Att lill-Parlament Ewropew u/jew lill-Kunsill tal-Unjoni Ewropea jew l-abbozz tal-miżuri ta’ eżekuzzjoni lill-Istati Membri, hija għandha tindirizza kopja tagħhom lill-Prinċipat ta’ Andorra.

Fuq talba ta’ waħda mill-Partijiet Kontraenti, l-iskambju preliminari ta’ opinjonijiet jista’ jseħħ fi ħdan il-Kumitat Konġunt.

4. Il-Partijiet Kontraenti għandhom jerġgħu jikkonsultaw lil xulxin, fuq talba ta’ waħda minnhom, fi ħdan il-Kumitat Konġunt waqt il-fażi ta’ qabel l-adozzjoni tal-leġislazzjoni l-ġdida tal-Unjoni, fi proċess kontinwu ta’ informazzjoni u ta’ konsultazzjoni.

5. Il-Partijiet Kontraenti għandhom jikkooperaw matul il-fażi ta’ informazzjoni u ta’ konsultazzjoni sabiex jiffaċilitaw, fl-aħħar tal-proċess, l-applikazzjoni simultanja mill-Partijiet Kontraenti tal-leġislazzjoni l-ġdida msemmija fil-paragrafu 1.

Artikolu 12j

Ftehimiet ma’ pajjiżi terzi

Il-Partijiet Kontraenti jaqblu li l-Ftehimiet konklużi minn waħda minnhom ma’ pajjiż terz f’qasam kopert mit-Titolu IIA m’għandhomx joħolqu obbligi għall-parti l-oħra, ħlief jekk il-Kumitat Konġunt jiddeċiedi mod ieħor.

Artikolu 12k

Miżuri ta’ bilanċ mill-ġdid

1. Waħda mill-Partijiet Kontraenti tista’, wara konsultazzjoni fi ħdan il-Kumitat Konġunt, tieħu miżuri xierqa ta’ bilanċ mill-ġdid, inkluża s-sospensjoni tal-applikazzjoni tad-dispożizzjonijiet tat-Titolu IIA meta hi tinnota li l-parti l-oħra mhix konformi mal-kondizzjonijiet tagħhom jew meta l-ekwivalenza tal-miżuri doganali ta’ sigurtà tal-Partijiet Kontraenti ma tkunx għadha żgurata.

Meta kull dewmien jirriskja li jagħmel ħsara għall-effiċjenza tal-miżuri doganali ta’ sigurtà, jistgħu jitwaqqfu miżuri temporanji ta’ prekawzjoni mingħajr ma ssir konsultazzjoni minn qabel, bil-kondizzjoni li l-konsultazzjonijiet isiru minnufih wara li jkunu ttieħdu dawn il-miżuri.

2. Jekk l-ekwivalenza tal-miżuri doganali ta’ sigurtà tal-Partijiet Kontraenti ma tkunx aktar żgurata minħabba l-fatt li l-leġislazzjoni l-ġdida msemmija fl-Artikolu 12i ma tkunx ġiet adottata mill-Prinċipat ta’ Andorra, l-Unjoni tista’ tissospendi l-applikazzjoni tad-dispożizzjonijiet tat-Titolu IIA, ħlief jekk il-Kumitat Konġunt, wara li jkun eżamina l-mezzi biex tinżamm l-applikazzjoni tagħhom, jiddeċiedi mod ieħor.

3. L-ambitu u t-tul ta’ żmien tal-miżuri msemmija iktar qabel għandhom ikunu limitati għal dak li huwa meħtieġ sabiex tiġi rimedjata s-sitwazzjoni u biex jiġi żgurat bilanċ xieraq bejn id-drittijiet u l-obbligi li jirriżultaw minn dan it-Titolu. Waħda mill-Partijiet Kontraenti tkun tista’ titlob lill-Kumitat Konġunt biex jipproċedi bil-konsultazzjonijiet fir-rigward tal-proporzjonalità ta’ dawn il-miżuri. Jekk il-Kumitat Konġunt ma jasalx biex jirrimedja t-tilwima, huwa jista’, fejn hu xieraq, jiddeċiedi li jagħmel użu mill-proċedura ta’ abitraġġ prevista fil-paragrafu 2 tal-Artikolu 18. F’dan il-qafas, ma tkun tista’ tiġi rrimedjata l-ebda kwistjoni ta’ interpretazzjoni tad-dispożizzjonijiet ikkonċernati tal-liġi tal-Unjoni.







KAPITOLU III

Dispożizzjonijiet diversi li jikkonċernaw l-arranġament dwar il-miżuri doganali ta’ sigurtà

Artikolu 12l

Reviżjoni

Jekk waħda mill-Partijiet Kontraenti tixtieq reviżjoni tal-arranġament, hi għandha tissottometti proposta għal dan l-għan lill-parti l-oħra. Ir-reviżjoni għandha tidħol fis-seħħ wara t-twettiq tal-proċeduri interni rispettivi tal-partijiet.

▼B







IT-TITOLU III

Dispożizzjonijiet komuni

Artikolu 13

1. Eżenzjonijiet minn dazji dwar importazzjoni, taxxa fuq valur tal-bejgħ u taxxa tas-sisa fuq importazzjoni minn vjaġġaturi bejn il-Partijiet Kontraenti u applikabbli għal merkanzija li tkun tinsab fil-bagalji personali tal-vjaġġaturi li ġejjin minn wieħed mill-Partijiet Kontraenti għandhom ikunu dawk applikabbli preżentement fil-Komunità fir-rigward ta' pajjiżi terzi, sakemm l-importazzjoni ta' dik il-merkanzija tkun strettament mhux kummerċjali.

2.







— ħalib trab tal 2,5 Kilogrammi. — ħalib magħqud 3,0 Kilogrammi. — ħalib frisk 6,0 Kilogrammi. — butir 1,0 Kilogramm. — ġobon 4.0 Kilogrammi. — zokkor u ħelu 5.0 Kilogrammi. — laħam 5,0 Kilogrammi.

3. Permezz ta' deroga mid-dispożizzjonijiet ta' paragrafu 1 u sakemm il-merkanzija tkun miksuba skond il-kondizzjonijiet tas-suq domestiku ta' wieħed mill-Partijiet Kontraenti u li jissodisfaw il-kondizzjonijiet imsemmija hawn fuq:

— il-valur totali ta' l-eżenzjonijiet applikabbli għal merkanzija koperta minn Titolu I għandu jkun stabbilit kull persuna multiplikat għal tlett darbiet il-valur ta' l-eżenzjoni mogħtija mill-Komunità lil vjaġġaturi minn pajjiżi terzi,

— dawn il-limiti kwantitattivi li ġejjin għandhom japplikaw għall-merkanzija elenkata hawn taħt: —



(a) Prodotti ta' tabakk sigaretti 300 oġġett jew sigarillos 150 oġġett (sigarri li jiżnu mhux aktar minn 3 g kull wieħed) jew sigarri 75 oġġett jew Tabakk għal tipjip 400 gramm (b) Alkoħol u xorb alkoħoliku — xorb distillat u li fihom l-ispirtu xorb li għandu saħħa alkoħolika bħala volum ta' mhux aktar minn 22 % vol; etil-alkoħol żnaturat ta' 80 % vol jew aktar, 1,5 litri total jew — xorb distillat u li fih spirtu, aperitivi bbażati fuq inbid jew alkoħol, taffia, sake jew xorb simili b'saħħa alkoħolika ta' volum li ma jeċċedix 22 % vol, inbid ifexfex, inbid tad-diżerta 3 litri total u — Inbid naturali 5 litri total (ċ) Fwieħa 75 gramm u ilma tat-twaletta 3/8 ta' litru (d) Kafè 1 000 gramm jew estratti u essenzi ta' kafe 400 gramm (e) Tè 200 gramm jew estratti u essenzi ta' tè 80 gramm

4. Fil-konfini tal-limiti kwantitattivi stabbiliti fit-tieni inċiż ta' paragrafu 3, il-valur tal-merkanzija elenkat hemmhekk m'għandux jittieħed in konsiderazzjoni biex ikunu stabbiliti l-eżenzjonijiet imsemmija fil-paragrafu 1.

Artikolu 14

Il-Partijiet Kontraenti għandhom joqgħodu lura minn miżuri ta' taxxa domestika jew prattika li twassal direttament jew indirettament biex jiddiskrimina bejn il-prodotti ta' Parti Kontraenti waħda u prodotti simili mill-Parti Kontraenti l-oħra.

Prodotti mibgħuta lejn it-territorju ta' waħda mill-Partijiet Kontraenti m'għandhomx ikunu eliġibbli għal rifużjoni ta' ħlasijiet li hi għola mill-ħlasijiet li jkunu ġew imposti direttament jew indirettament.

Artikolu 15

1. Addizzjonalment mal-koperazzjoni provduta fl-Artikoli 11(2) u 17 (8), l-awtoritajiet amministrattivi tal-Partijiet Kontraenti responsabbli biex jimplimentaw id-dispożizzjonijiet ta' dan il-Ftehim għandhom jassistu lil xulxin f'każi oħra biex jassiguraw konformità mad-dispożizzjonijiet.

2. Arranġamenti għall-applikazzjoni ta' paragrafu 1 għandhom ikunu determinati mill-Kumitat Konġunet imsemmi fl-Artikolu 17.

Artikolu 16

Il-Ftehim m'għandux jipprekludi projbizzjonijiet jew restrizzjonijiet fuq importazzjoni, esportazzjoni jew merkanzija in transitu ġustifikata fuq raġunijiet ta' moralità pubblika, politika pubblika, jew sigurtà pubblika, il-protezzjoni ta' saħħa u ħajja ta' umani, annimali jew pjanti, il-protezzjoni ta' teżori nazzjonali li jippossjedu valur artistiku, storiku jew arkeoloġiku, il-protezzjoni ta' propjetà industrijali jew kummerċjali jew kontrolli relatati mad-deheb u l-fidda. Tali projbizzjonijiet jew restrizzjonijiet m'għandhomx, madankollu, jikkostitwixxu mezz ta' diskriminazzjoni arbitrarja jew restrizzjoni mmaskrata fuq kummerċ bejn il-Partijiet Kontraenti.

Artikolu 17

1. Kumitat konġunt għandu jkun stabbilit bir-responsabbiltà li jamministra dan il-Ftehim u biex jassigura li dan ikun implimentat b'mod xieraq. Għal dak il-għan, għandu jifformula rakkomandazzjonijiet. Għandu jieħu deċiżjonijiet fil-każi previsti fil-Ftehim. Id-deċiżjonijiet għandhom ikunu esegwiti mill-Partijiet Kontraenti skond ir-regolamenti tagħhom.

2. Bil-ħsieb li jkun hemm prestazzjoni xierqa ta' dan il-Ftehim, il-Partijiet Kontraenti għandhom jwettqu skambji ta' informazzjoni u, wara talba minn xi parti, għandhom jikkonsultaw lil xulxin flimkien mal-Kumitat Konġunt.

3. Il-Kumitat Konġunt għandu jifforma ir-regoli ta' proċedura tiegħu stess.

4. Il-Kumitat Konġunt għandu jkun kompost, fuq naħa waħda, minn rappreżentanti tal-Komunità u, minn naħa l-oħra, minn rappreżentanti tal-Prinċipalità ta' Andorra.

5. Il-Kumitat Konġunt għandu jieħu deċiżjonijiet bi qbil komuni.

6. Il-Kumitat Konġunt għandu jkun ippresedut minn kull Parti Kontraenti meta jmissha skond l-arranġamenti li għandhom ikunu stabbiliti fir-regoli ta' proċedura tagħha.

7. Il-Kumitat Konġunt għandu jiltaqa' wara t-talba ta' xi waħda mill-Partijiet Kontraenti, li għandha tkun imressqa mill-anqas xahar qabel it-data tal-laqgħa maħsuba. Fejn il-Kumitat Konġunt huwa mlaqqa skond l-Artikolu 10, hu għandu jiltaqa' fi żmien tmint ijiem tax-xogħol mid-data minn meta t-talba tkun saret.

8. Konformi mal-proċedura stabbilita fil-paragrafu 1, il-Kumitat Konġunt għandu jistabilixxi metodi ta' koperazzjoni amministrattiva għall-għanijiet ta' l-applikazzjoni ta' l-Artikoli 3 u 4, waqt li jieħu bħala bażi l-metodi adottati mill-Komunità fir-rigward ta' kummerċ bejn l-iStati Membri; hi tista' wkoll temenda dispożizzjonijiet fl-Anness, imsemmija fl-Artikolu 11.

Artikolu 18

1. Kull kwistjoni li tinqala' bejn il-Partijiet Kontraenti fuq l-interpretazzjoni tal-Ftehim għandha tkun imressqa quddiem il-Kumitat Konġunt.

2. Jekk il-Kumitat Konġunt ma jirnexxielux jasal għal ftehim fuq il-kwistjoni fil-laqgħa li jmiss tiegħu, kull Parti tista' tinnotifika lill-oħra bin-nomina ta' arbitru; il-Parti l-oħra għandha imbagħad tkun rikjesta li tinnomina t-tieni arbitru fi żmien xagħrejn.

Il-Kumitat Konġunt għandu jinnomina it-tielet arbitru.

Id-deċiżjoni ta' l-arbitru għandha tittieħed b'vot ta' maġġoranza.

Kull Parti involuta fil-kwistjoni għandha tkun rikjesta li tieħu l-miżuri meħtieġa biex tassigura l-applikazzjoni tad-deċiżjoni ta' l-arbitru.

Artikolu 19

F'kummerċ kopert minn dan il-Ftehim:

— l-arranġamenti applikati mill-Prinċipalità ta' Andorra rigward il-Komunità ma jistgħux jagħtu lok għal xi diskriminazzjoni bejn l-iStati Membri, iċ-ċittadini jew il-kumpanniji tagħhom,

— l-arranġamenti applikati mill-Komunità rigward il-Prinċipalita ta' Andorra ma jistgħux jagħtu lok għal xi diskriminazzjoni bejn iċ-ċittadina ta' Andorra u kumpanniji.







IT-TITOLU IV

Dispożizzjonijiet ġenerali u finali

Artikolu 20

Dan il-Ftehim huwa konkluż mingħajr limiti ta' żmien. Fi żmien ħames snin mid-dħul fis-seħħ tiegħu, iż-żewġ Partijiet għandhom jibdew konsultazzjonijiet biex jeżaminaw ir-riżultati ta' l-applikazzjoni tiegħu u, jekk meħtieġ, biex jinfetħu negozjati fuq emendi tiegħu fid-dawl ta' dak l-eżami.

Artikolu 21

Kull Parti Kontraenti tista' tiddenunzja dan il-Ftehim billi tinnotifika il-Parti Kontraenti l-oħra bil-miktub. F'dak il-każ, il-Ftehim għandu jieqaf milli jseħħ sitt xhur wara d-data ta' tali notifikazzjoni.

Artikolu 22

Dan il-Ftehim għandu jgħodd, fuq naħa waħda, għat-territorji li fihom it-Trattat li jistabbilixxi il-Komunità Ekonomika Ewropea ikun applikat u skond il-kondizzjonijiet stabbiliti f'dak it-Trattat u, fuq in-naħa l-oħra, għat-territorju tal-Prinċipalità ta' Andorra.

Artikolu 23

L-Anness I u II u l-Appendiċi ma' dan il-Ftehim għandhom jiffurmaw parti integrali minnu.

Artikolu 24

1. Dan il-Ftehim għandu jidħol fis-seħħ fl-1 ta' Lulju 1990, fuq kondizzjoni li l-Partijiet Kontraenti jkunu nnotifikaw lil xulxin qabel dik id-data bit-tmiem tal-proċeduri meħtieġa għal dak il-għan.

2. Wara d-data prevista fil-paragrafu 1, dan il-Ftehim għandu jidħol fis-seħħ fl-ewwel jum tat-tieni xahar wara n-notifika.

3. Jekk paragrafu 2 japplika, id-data ta' l-1 ta' Jannar 1991 imdaħħla f'diversi dispożizzjonijiet ta' dan il-Ftehim għandha tkun sostitwita bid-data ta' 1 ta' Lulju 1991.

Artikolu 25

Id-dispożizzjonijiet ta' dan il-Ftehim għandhom jidħlu flok dawk applikati mill-Komunità, u b'mod partikoli minn Franza u Spanja, qabel id-dħul fis-seħħ tal-Ftehim, skond l-iSkambju ta' Ittri ta' l-1967 mal-Prinċipalità ta' Andorra.

Artikolu 26

Dan il-Ftehim huwa fformulat f'żewġ oriġinali fil-lingwa Daniża, Olandiża, Ingliża, Franċiża, Ġermaniża, Griega, Taljana, Portugiża, Spanjola u Katalana, waqt li kull test ikun ugwalment awtentiku.

ANNESS I

Lista ta' uffiċji doganali imsemmija fl-Artikolu 8(1)

— TOULOUSE PORTET

— L'HOSPITALET-PAS DE LA CASE

— LA TOUR DE CAROL

— PERPIGNAN

— MADRID

— BARCELONA

▼M1 —————

▼B

— FARGA DE MOLES

▼M1

— TOULOUSE-BLAGNAC

▼B

ANNESS II

Fir-rigward tad-dispożizzjonijiet ta' politika dwar il-kummerċ adotta mill-Prinċipalità ta' Andorra taħt il-Ftehim, u biex l-importazzjoni tal-prodotti kkunsmati fAndorra ma jkunux affettwati minn dawn id-dispożizzjonijiet, tista' tkun deċiża deroga mill-Kumitat Konġunt wara talba mill-Prinċipalità ta' Andorra; dawn id-derogi jistgħu jinkludu aspetti ta' politika kummerċjali komuni li ma japplikawx għall-iStati Membri kollha tal-Komunità.

Il-Kummissjoni għandha tikkomunika lill-awtoritajiet ta' Andorra kull informazzjoni relevanti li tikkonċerna l-arranġamenti applikabbli għall-kummerċ estern tal-Komunità.

Dikjarazzjoni mill-Komunità li tikkonċerna prodotti agrikoli u dawk agrikoli proċessati

Dan il-Ftehim m'għandux jaffettwa l-arranġamenti dwar rifużjoni tal-Komunità għal esportazzjoni ta' prodotti agrikoli jew dawk agrikoli proċessati tal-Komunità.

Dikjarazzjoni konġunta

In kwantu għad-dispożizzjonijiet ta' dan il-Ftehim, bħal, b'mod partikolari, id-dispożizzjonijiet li jirregolaw dazji doganali, ħlasijiet li għandhom effett ekwivalenti, restrizzjonijiet kwantitattivi, miżuri li għandhom effett ekwivalenti, projbizzjonijiet fuq importazzjoni, esportazzjoni jew merkanzija in transitu, huma simili għad-dispożizzjonijiet tat-Trattat li jistabilixxi l-Komunità Ekonomika Ewropea, ir-rappreżentanti tal-Partijiet Kontraenti fil-Kumitat Konġunt għandhom jintrabtu li jinterpretaw dawk ta' qabel, fl-ambitu ta' dan il-Ftehim, bl-istess mod li dawk ta' l-aħħar ikunu interpretati fil-kummerċ fil-Komunità Ekonomika Ewropea.

Dikjarazzjoni mill-Prinċipalità ta' Andorra

Il-Prinċipalità ta' Andorra tintrabat li ma twettaqx xi diskriminazzjoni fir-rigward ta' dazji ta' importazzjoni u taxxi imposti fuq whisky, absinth u aperittivi b'bażi ta' aniseed, fuq naħa waħda, u xorb alkoħoliku ieħor u aperittivi, mill-banda l-oħra.

Dikjarazzjoni konġunta

Il-Kumitat Konġunt għandu jeżamina, u jagħmel ħiltu biex isib soluzzjoni għal, xi problemi li jistgħu jinqalgħu fil-kummerċ bejn il-Partijiet Kontraenti fir-rigward ta' monitoraġġ u ċertifikazzjoni ta' standards tekniċi.

▼M6

Appendiċi

dwar id-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva

WERREJ TITOLU I DISPOŻIZZJONIJIET ĠENERALI Artikolu 1 Definizzjonijiet TITOLU II DEFINIZZJONI TAL-KUNĊETT TA'“PRODOTTI ORIĠINARJI” Artikolu 2 Rekwiżiti ġenerali Artikolu 3 Akkumulazzjoni bilaterali tal-oriġini Artikolu 4 Prodotti miksuba kompletament Artikolu 5 Prodotti maħduma jew ipproċessati b'mod suffiċjenti Artikolu 6 Operazzjonijiet ta' xogħol jew ipproċessar insuffiċjenti Artikolu 7 Unità ta' kwalifika Artikolu 8 Settijiet Artikolu 9 Elementi newtrali TITOLU III REKWIŻITI TERRITORJALI Artikolu 10 Prinċipju ta' territorjalità Artikolu 11 Trasport dirett Artikolu 12 Wirjiet TITOLU IV RIFUŻJONI JEW EŻENZJONI Artikolu 13 Projbizzjoni ta' rifużjoni jew eżenzjoni ta' dazji doganali TITOLU V PROVA TAL-ORIĠINI Artikolu 14 Kundizzjonijiet ġenerali Artikolu 15 Proċedura għall-ħruġ ta' ċertifikat ta' moviment EUR.1 Artikolu 16 Ċertifikati ta' moviment EUR.1 maħruġin a posteriori Artikolu 17 Ħruġ ta' kopja ta' ċertifikat ta' moviment tal-merkanzija EUR.1 Artikolu 18 Ħruġ ta' ċertifikati ta' moviment tal-merkanzija EUR.1 fuq il-bażi tal-prova tal-oriġini maħruġa jew li saret qabel Artikolu 19 Segregazzjoni tal-kontabbiltà Artikolu 20 Kundizzjonijiet biex issir dikjarazzjoni tal-oriġini Artikolu 21 Esportatur approvat Artikolu 22 Validità tal-prova tal-oriġini Artikolu 23 Preżentazzjoni tal-prova tal-oriġini Artikolu 24 Eżenzjonijiet mill-prova tal-oriġini Artikolu 25 Dokumenti ta' sostenn Artikolu 26 Preservazzjoni tal-provi tal-oriġini u tad-dokumenti ta' sostenn Artikolu 27 Diskrepanzi u żbalji formali Artikolu 28 Ammonti espressi f'euro TITOLU VI ARRANĠAMENTI GĦAL KOOPERAZZJONI AMMINISTRATTIVA Artikolu 29 Kooperazzjoni amministrattiva Artikolu 30 Kontroll tal-prova tal-oriġini Artikolu 31 Soluzzjoni ta' tilwim Artikolu 32 Penali Artikolu 33 Żoni ħielsa TITOLU VII CEUTA U MELILLA Artikolu 34 Applikazzjoni tal-Appendiċi Artikolu 35 Kundizzjonijiet speċjali TITOLU VIII DISPOŻIZZJONIJIET FINALI Artikolu 36 Emendi tal-Appendiċi Lista ta' Annessi Anness I: Noti introduttivi għal-lista fl-Anness II Anness II: Lista ta' operazzjonijiet ta' xogħol jew ipproċessar li jridu jsiru fuq il-materjali mhux oriġinarji sabiex il-prodott manifatturat jikseb l-istatus ta' oriġini Anness III: Mudelli ta' ċertifikat ta' moviment tal-merkanzija EUR.1 u applikazzjoni għal ċertifikat ta' moviment tal-merkanzija EUR.1 Anness IV: Test tad-dikjarazzjoni tal-oriġini Dikjarazzjonijiet konġunti Dikjarazzjoni konġunta dwar ir-Repubblika ta' San Marino Dikjarazzjoni konġunta dwar ir-reviżjoni tar-regoli tal-oriġini fl-Appendiċi dwar id-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva







TITOLU I

DISPOŻIZZJONIJIET ĠENERALI

Artikolu 1

Definizzjonijiet

Għall-finijiet ta' din l-Appendiċi:

(a) “manifattura” tfisser kwalunkwe tip ta' ħidma jew ipproċessar inkluż l-assemblaġġ jew l-operazzjonijet speċifiċi;

(b) “materjal” tfisser kwalunkwe ingredjent, materja prima, komponent jew parti, eċċ., użat fil-manifattura ta' prodott;

(c) “prodott” tfisser prodott li jkun qed jiġi mmanifatturat, anke jekk ikun maħsub għal użu aktar 'il quddiem f'xi operazzjoni ta' manifattura oħra;

(d) “merkanzija” tfisser kemm il-materjal kif ukoll il-prodotti;

(e) “valur doganali” tfisser il-valur kif iddeterminat skont il-Ftehim dwar l-Implementazzjoni tal-Artikolu VII tal-Ftehim Ġenerali dwar it-Tariffi u l-Kummerċ 1994;

(f) “prezz mill-fabbrika” tfisser il-prezz imħallas għall-prodott mill-fabbrika lill-manifattur fil-Parti li l-aħħar operazzjonijiet ta' xogħol jew ipproċessar saru fl-intrapriża tiegħu, sakemm il-prezz jinkludi l-valur tal-materjali kollha użati, bit-tnaqqis ta' kull taxxa interna li tiġi, jew li tista' tiġi, imħallsa lura meta l-prodott miksub jiġi esportat;

(g) “valur tal-materjali” tfisser il-valur doganali meta jiġu importati l-materjali mhux oriġinarji li jintużaw, jew, jekk dan mhuwiex magħruf u ma jistax jiġi vverifikat, l-ewwel prezz verifikabbli mħallas għall-materjali fil-Parti tal-esportazzjoni;

(h) “valur ta' materjali oriġinarji” tfisser il-valur ta' dawn il-materjali kif definit fis-subparagrafu (g) applikat mutatis mutandis;

(i) “valur miżjud” tfisser il-prezz mill-fabbrika bl-esklużjoni tal-valur doganali ta' kull materjal inkorporat li joriġina fil-Parti l-oħra li miegħu tiġi applikata l-akkumulazzjoni jew, meta l-valur doganali mhuwiex magħruf jew ma jistax jiġi vverifikat, l-ewwel prezz verifikabbli mħallas għall-materjali fil-Parti tal-esportazzjoni;

(j) “kapitoli” u “intestaturi” tfisser il-kapitoli u l-intestaturi b'erba' ċifri użati fin-nomenklatura li tifforma s-Sistema Armonizzata ta' Deskrizzjoni u Kodifikazzjoni tal-Merkanzija, imsemmija f'dan l-Appendiċi bħala “is-Sistema Armonizzata” jew “SA”;

(k) “klassifikat” tfisser il-klassifikazzjoni ta' prodott jew materjal taħt xi intestatura partikolari;

(l) “kunsinna” tfisser il-prodotti li jkunu ntbagħtu simultanjament mingħand esportatur wieħed lil destinatarju wieħed jew li jkunu koperti b'dokument wieħed tat-trasport li jkopri l-ispedizzjoni tagħhom mingħand l-esportatur sad-destinatarju jew, fin-nuqqas ta' dokument bħal dan, b'fattura waħda;

(m) “territorji” tinkludi l-ilmijiet territorjali;

(n) “Parti” tfisser, Stat Membru wieħed, diversi Stati Membri jew l-Istati Membri kollha tal-UE, l-Unjoni Ewropea jew Andorra;

(o) “awtoritajiet doganali”, tfisser, għall-Unjoni Ewropea, kwalunkwe awtorità doganali tal-Istati Membri tal-Unjoni Ewropea.







TITOLU II

DEFINIZZJONI TAL-KUNĊETT TA' “PRODOTTI ORIĠINARJI”

Artikolu 2

Kundizzjonijiet ġenerali

Għall-fini tal-implimentazzjoni tal-Artikolu 11(1) tal-Ftehim, il-prodotti li ġejjin għandhom jiġu kkunsidrati bħala li joriġinaw f'Parti:

(a) prodotti miksuba kompletament f'Parti skont it-tifsira tal-Artikolu 4;

(b) prodotti miksuba f'Parti li jinkorporaw materjali li ma ġewx miksuba għalkollox minnha, sakemm dawn il-materjali jkunu ġew maħduma jew ipproċessati biżżejjed fil-Parti kkonċernata skont it-tifsira tal-Artikolu 5.

Artikolu 3

Akkumulazzjoni bilaterali tal-oriġini

Minkejja dak li hemm fl-Artikolu 2, il-materjali li joriġinaw f'waħda mill-Partijiet jitqiesu li huma materjali li joriġinaw fil-Parti l-oħra meta jkunu inkorporati f'prodott li jinkiseb hemmhekk. Mhux meħtieġ li materjali ta' dan it-tip ikunu għaddew minn operazzjonijiet ta' xogħol jew ipproċessar suffiċjenti, sakemm ikunu għaddew minn operazzjonijiet ta' xogħol jew ipproċessar li jmorru lil hinn minn dak imsemmi fl-Artikolu 6.

Artikolu 4

Prodotti miksuba kompletament

1. Dawn li ġejjin għandhom jitqiesu bħala miksuba kompletament f'Parti:

(a) prodotti minerali estratti mill-ħamrija tagħha jew minn qiegħ il-baħar tagħha;

(b) prodotti tal-ħxejjex maħsuda hemmhekk;

(c) annimali ħajjin imwielda u mrobbija hemmhekk;

(d) prodotti minn annimali ħajjin imrobbija hemmhekk;

(e) prodotti miksubin permezz ta' kaċċa jew sajd li jsir hemmhekk;

(f) prodotti tas-sajd mill-baħar u prodotti oħra meħuda mill-baħar lil hinn mill-ibħra territorjali tal-Parti tal-esportazzjoni mill-bastimenti tagħha;

(g) prodotti magħmula fuq il-bastimenti fabbrika tagħha esklussivament mill-prodotti msemmija fil-punt (f);

(h) oġġetti użati li huma tajbin biss għall-irkupru ta' materja prima;

(i) fdalijiet u skart li jirriżultaw mill-proċessi ta' manifattura li jsiru hemmhekk;

(j) prodotti estratti mill-ħamrija jew mis-saff ta' taħt il-ħamrija marittima lil hinn mill-ilmijiet territorjali tagħha, sakemm ikollha d-drittijiet esklussivi li taħdem dik il-ħamrija jew is-saff ta' taħt dik il-ħamrija;

(k) merkanzija fabbrikata esklussivament hemmhekk mill-prodotti speċifikati fil-punti (a) sa (j).

2. It-termini “il-bastimenti tagħha” u “il-bastimenti fabbrika tagħha” fil-paragrafu 1(f) u (g) għandhom japplikaw biss għall-bastimenti u għall-bastimenti fabbrika:

(a) li huma rreġistrati jew elenkati fi Stat Membru tal-Unjoni Ewropea jew f'Andorra;

(b) li jbaħħru bil-bandiera ta' Stat Membru tal-Unjoni Ewropea jew ta' Andorra;

(c) li huma proprjetà ta' mill-anqas 50 % ta' ċittadini ta' Stat Membru tal-Unjoni Ewropea jew ta' Andorra, jew ta' kumpanija li jkollha l-uffiċċju ewlieni tagħha f'wieħed minn dawk l-Istati, li l-maniġer jew il-maniġers tagħha, il-President tal-Bord tad-Diretturi jew tal-Bord Superviżorju tagħha u l-maġġoranza tal-membri ta' dawn il-bordijiet ikunu ċittadini ta' Stat Membru tal-Unjoni Ewropea jew ta' Andorra, u barra minn dan, fil-każ ta' soċjetajiet kummerċjali jew kumpaniji b'responsabbiltà limitata, mill-anqas nofs il-kapital tagħhom ikun proprjetà ta' dak l-Istat Membru jew ta' Andorra jew ta' korpi pubbliċi jew ta' ċittadini tal-Partijiet imsemmija;

(d) il-kaptan u l-uffiċjali tagħhom ikunu ċittadini ta' Stat Membru tal-Unjoni Ewropea jew ta' Andorra; u

(e) mill-anqas 75 % tal-ekwipaġġ ikunu ċittadini ta' Stat Membru tal-Unjoni Ewropea jew ta' Andorra.

Artikolu 5

Prodotti maħduma jew ipproċessati b'mod suffiċjenti

1. Għall-finijiet tal-Artikolu 2, il-prodotti li ma jkunux miksuba kompletament għandhom jitqiesu maħduma jew ipproċessati biżżejjed meta jkunu ssodisfatti l-kundizzjonijiet stipulati fil-lista tal-Anness II ta' din l-Appendiċi.

Dawn il-kundizzjonijiet jindikaw l-operazzjonijiet ta' xogħol jew ipproċessar li jridu jitwettqu fuq il-materjali mhux oriġinarji li jintużaw fil-manifattura u japplikaw biss fir-rigward ta' dawn il-materjali. Għaldaqstant, huwa xieraq li jekk prodott li jkun kiseb status ta' oriġini billi jkun issodisfa l-kundizzjonijiet stipulati fil-lista jintuża fil-manifattura ta' prodott ieħor, il-kundizzjonijiet li japplikaw għall-prodott li fih jiġi inkorporat ma japplikawx għalih, u ma għandux jitqies il-materjal mhux oriġinarju li seta' ntuża fil-manifattura tiegħu.

2. Minkejja dak li hemm fil-paragrafu 1, il-materjali li skont il-kundizzjonijiet stipulati fil-lista tal-Anness II ta' din l-Appendiċi mhumiex oriġinarji u ma għandhomx jintużaw fil-manifattura ta' prodott, jistgħu xorta waħda jintużaw sakemm:

(a) il-valur totali tagħhom ma jaqbiżx l-10 % tal-prezz mill-fabbrika tal-prodott;

(b) ma jinqabeż l-ebda perċentwal minn dawk mogħtija fil-lista għall-valur massimu ta' materjali li mhumiex oriġinarji permezz tal-applikazzjoni ta' dan il-paragrafu.

3. Il-paragrafi 1 u 2 japplikaw skont id-dispożizzjonijiet tal-Artikolu 6.

Artikolu 6

Operazzjonijiet ta' xogħol jew ipproċessar insuffiċjenti

1. Mingħajr preġudizzju għall-paragrafu 2, dawn l-operazzjonijiet li ġejjin għandhom jitqiesu bħala operazzjonijiet mhux ta' xogħol jew ipproċessar biżżejjed biex jingħata l-istatus ta' prodotti oriġinarji, irrispettivament minn jekk jiġux issodisfatti r-rekwiżiti tal-Artikolu 5:

(a) l-operazzjonijiet ta' preservazzjoni biex jiżguraw li l-prodotti jibqgħu f'kundizzjoni tajba matul it-trasport u l-ħażna tagħhom;

(b) it-tqassim u l-assemblaġġ ta' pakketti;

(c) il-ħasil, it-tindif; it-tneħħija ta' trab, ossidu, żejt, żebgħa jew kisi ieħor;

(d) il-mogħdija jew il-pressa tat-tessuti;

(e) l-operazzjonijiet sempliċi ta' żebgħa u lostru;

(f) il-ħruġ mill-fosdqa, l-ibbliċjar parzjali jew totali, l-illustrar u l-igglejżjar ta' ċereali u ross;

(g) l-operazzjonijiet biex jingħata l-kulur liz-zokkor jew biex jiġu ffurmati ċangaturi taz-zokkor;

(h) it-tqaxxir, it-tneħħija tal-għadma jew il-fsiq ta' frott, ġewż u ħaxix;

(i) it-tifrik, it-tdħin sempliċi jew il-qtugħ sempliċi;

(j) l-għarbil, l-iskrinjar, l-issortjar, il-klassifikazzjoni, il-gradazzjoni, it-tqabbil; (inkluż l-immuntar f'settijiet ta' artikoli);

(k) it-tqegħid sempliċi fi fliexken, laned, fjasketti, boroż, kontenituri, kaxxi, it-twaħħil fuq kartelli jew kartun u l-operazzjonijiet sempliċi l-oħra kollha ta' ppakkjar;

(l) it-twaħħil jew l-istampar ta' marki, tikketti, logos u sinjali oħra simili ta' distinzjoni fuq il-prodotti jew l-imballaġġ tagħhom;

(m) it-taħlit sempliċi tal-prodotti, kemm jekk ta' tipi differenti u kemm jekk le;

(n) it-taħlit ta' zokkor ma' kwalunkwe materjal;

(o) l-assemblaġġ sempliċi ta' partijiet ta' oġġetti sabiex jikkostitwixxu oġġett sħiħ jew iż-żarmar ta' prodotti f'partijiet;

(p) it-tagħqid ta' żewġ operazzjonijiet jew aktar speċifikati fil-punti (a) sa (o);

(q) it-tbiċċir ta' annimali.

2. L-operazzjonijiet kollha li jitwettqu f'Parti fuq prodott speċifiku għandhom jitqiesu flimkien meta jiġi ddeterminat jekk l-operazzjonijiet ta' xogħol jew ipproċessar li saru fuq il-prodott għandhomx jitqiesu bħala insuffiċjenti skont it-tifsira tal-paragrafu 1.

Artikolu 7

Unità ta' kwalifika

1. L-unità ta' kwalifika għall-applikazzjoni tad-dispożizzjonijiet ta' din l-Appendiċi għandha tkun il-prodott partikolari li huwa kkunsidrat bħala l-unità bażika fid-determinazzjoni tal-klassifikazzjoni bl-użu tan-nomenklatura tas-Sistema Armonizzata.

Dan ifisser li:

(a) meta prodott, li jkun magħmul minn grupp jew ġabra ta' oġġetti, jiġi kklassifikat taħt it-termini tas-Sistema Armonizzata f'intestatura waħda, l-entità sħiħa tikkostitwixxi l-unità ta' kwalifika;

(b) meta kunsinna tkun magħmula minn għadd ta' prodotti identiċi kklassifikati taħt l-istess intestatura tas-Sistema Armonizzata, kull prodott jitqies b'mod individwali fl-applikazzjoni tad-dispożizzjonijiet ta' din l-Appendiċi.

2. Meta, skont ir-Regola Ġenerali 5 tas-Sistema Armonizzata, l-ippakkjar ikun inkluż mal-prodott għall-finijiet ta' klassifikazzjoni, għandu jkun inkluż għall-finijiet tad-determinazzjoni tal-oriġini.

Artikolu 8

Settijiiet

Settijiet, kif imfissra fir-Regola Ġenerali 3 tas-Sistema Armonizzata, jitqiesu bħala oriġinarji, bil-kundizzjoni li l-komponenti kollha li jkunu jiffurmawhom ikunu oriġinarji. Madankollu, meta sett ikun magħmul minn prodotti oriġinarji u oħrajn mhux oriġinarji, is-sett sħiħ għandu jitqies bħala oriġinarju, sakemm il-valur tal-prodotti mhux oriġinarji ma jaqbiżx il-15 % tal-prezz mill-fabbrika tas-sett.

Artikolu 9

Elementi newtrali

Sabiex ikun iddeterminat jekk prodott ikunx oriġinarju, ma għandux ikun meħtieġ li tiġi ddeterminata l-oriġini ta' dawn li ġejjin, li jistgħu jintużaw fil-manifattura tiegħu:

(a) l-enerġija u l-fjuwils;

(b) l-installazzjonijiet u t-tagħmir;

(c) il-makkinarji u l-għodod;

(d) l-oġġetti li ma jidħlux u li mhumiex maħsubin li jidħlu fil-kompożizzjoni finali tal-prodott.







TITOLU III

REKWIŻITI TERRITORJALI

Artikolu 10

Prinċipju ta' territorjalità

1. Ħlief kif previst fl-Artikolu 3 u fil-paragrafu 3 ta' dan l-Artikolu, il-kundizzjonijiet għall-kisba ta' status ta' oriġini stipulati fit-Titolu II iridu jiġu sodisfatti f'Parti mingħajr l-ebda interruzzjoni.

2. Ħlief kif previst fl-Artikoli 3, meta merkanzija oriġinarja esportata minn Parti lejn pajjiżi ieħor tirritorna, għandha titqies bħala mhux oriġinarja, sakemm ma jkunx jista' jintwera, għas-sodisfazzjon tal-awtoritajiet doganali li:

(a) il-merkanzija rritornata hija l-istess merkanzija li ġiet esportata; u

(b) il-merkanzija rritornata ma saritilha l-ebda operazzjoni aktar minn dak meħtieġ sabiex tkun ppreservata waqt li tkun f'dak il-pajjiż jew waqt l-esportazzjoni.

3. Il-kisba tal-istatus tal-oriġini skont il-kundizzjonijiet stipulati fit-Titolu II ma għandhiex tiġi affettwata minn operazzjonijiet ta' xogħol jew ipproċessar li jsiru lil hinn minn Parti fuq materjali esportati mill-Parti u sussegwentement, importati hemm mill-ġdid, sakemm:

(a) il-materjali esportati jkunu miksuba għalkollox fil-Parti jew ikunu ġarbu operazzjonijiet ta' xogħol jew ipproċessar li jmorru lil hinn mill-operazzjonijiet imsemmija fl-Artikolu 6 qabel ma ġew esportati; u

(b) jista' jintwera b'mod li jissodisfa lill-awtoritajiet doganali li: (i) l-oġġetti li ġew importati mill-ġdid inkisbu billi nħadmu jew ġew ipproċessati l-materjali esportati; u (ii) il-valur miżjud totali akkwistat lil hinn mill-Parti bl-applikazzjoni tad-dispożizzjonijiet ta' dan l-Artikolu ma jkunx jaqbeż l-10 % tal-prezz mill-fabbrika tal-prodott finali li għalih ikun intalab l-istatus tal-oriġini.

4. Għall-finijiet tal-paragrafu 3, il-kundizzjonijiet għall-akkwist tal-istatus tal-oriġini stipulati fit-Titolu II ma għandhomx japplikaw għal operazzjonijiet ta' xogħol jew ipproċessar li jkun sar lil hinn mill-Parti. Iżda, meta fil-lista fl-Anness II ta' din l-Appendiċi tiġi applikata regola li tistabbilixxi valur massimu għall-materjali kollha mhux oriġinarji inkorporati fid-determinazzjoni tal-istatus ta' oriġini tal-prodott finali, il-valur totali tal-materjali mhux oriġinarji inkorporati fit-territorju tal-parti konċernata, meħuda flimkien mal-valur miżjud totali miksub lil hinn mill-Parti bl-applikazzjoni tad-dispożizzjonijiet ta' dan l-Artikolu, ma għandux ikun aktar mill-perċentwal imsemmi.

5. Għall-finijiet tal-applikazzjoni tad-dispożizzjonijiet tal-paragrafi 3 u 4, “valur miżjud totali” għandha tfisser l-ispejjeż kollha li jinqalgħu lil hinn mill-Parti, inkluż il-valur tal-materjali inkorporati hemm.

6. Id-dispożizzjonijiet tal-paragrafi 3 u 4 m'għandhomx japplikaw għal prodotti li ma jissodisfawx il-kundizzjonijiet imsemmija fl-Anness II ta' din l-Appendiċi jew li jistgħu jitqiesu bħala maħduma jew ipproċessati biżżejjed f'każ biss li tiġi applikata t-tolleranza ġenerali stabbilita fl-Artikolu 5(2).

7. Kwalunkwe xogħol jew ipproċessar tat-tip kopert mid-dispożizzjonijiet ta' dan l-Artikolu u magħmul barra minn Parti għandu jsir taħt l-arranġamenti li jaqgħu taħt l-ipproċessar passiv jew arranġamenti simili.

Artikolu 11

Trasport dirett

1. It-trattament preferenzjali previst taħt il-Ftehim japplika biss għall-prodotti, li jissodisfaw ir-rekwiżiti ta' din l-Appendiċi u li jiġu trasportati direttament bejn il-Partijiet. Madankollu, il-prodotti li jiffurmaw kunsinna waħda jistgħu jiġu ttrasportati minn ġewwa territorji oħra, f'każ li jkun meħtieġ, bi trasbord jew ħażna temporanja f'dawn it-territorji, kemm-il darba jibqgħu taħt is-sorveljanza tal-awtoritajiet doganali fil-pajjiż ta' tranżitu jew ħażna u ma jġarbux operazzjonijiet oħra għajr ħatt, tagħbija mill-ġdid jew kwalunkwe operazzjoni maħsuba biex tippreżervahom f'kundizzjoni tajba.

2. Evidenza li l-kundizzjonijiet stipulati fil-paragrafu 1 ikunu ġew sodisfatti għandha tiġi pprovduta lill-awtoritajiet doganali tal-Parti tal-importazzjoni bil-preżentazzjoni ta':

(a) dokument uniku tat-trasport li jkopri l-passaġġ mill-pajjiż tal-esportazzjoni u l-pajjiż ta' tranżitu; jew

(b) ċertifikat maħruġ mill-awtoritajiet doganali tal-pajjiż ta' tranżitu li jkun jinkludi: (i) deskrizzjoni eżatta tal-prodotti; (ii) id-data tal-ħatt u tat-tagħbija mill-ġdid tal-prodotti u, meta applikabbli, l-ismijiet tal-bastimenti jew ta' mezzi oħra ta' trasport użati; u (iii) ċertifikazzjoni tal-kundizzjonijiet li fihom il-prodotti nżammu fil-pajjiż ta' tranżitu; jew

(c) fin-nuqqas ta' dawk, kwalunkwe dokument ieħor ta' sostenn.

Artikolu 12

Wirjiet

1. Prodotti oriġinarji mibgħuta għall-wiri f'pajjiż li mhuwiex wieħed mill-Partijiet u mibjugħa wara l-wirja għall-importazzjoni f'Parti, meta jiġu importati għandhom jibbenefikaw mid-dispożizzjonijiet tal-Ftehim sakemm jiġi muri għas-sodisfazzjon tal-awtoritajiet doganali li:

(a) esportatur ikun bagħat dawk il-prodotti minn waħda mill-Partijiet fil-pajjiż fejn issir il-wirja u jkun urihom hemm;

(b) il-prodotti jkunu nbiegħu jew b'xi mod ieħor ikunu għaddew mingħand dak l-esportatur għal għand persuna oħra f'waħda mill-Partijiet;

(c) il-prodotti jkunu ġew ikkunsinnati matul il-wirja jew eżatt wara fl-istat li fih dawn ikunu ntbagħtu għall-wirja, u

(d) il-prodotti ma jkunux, miż-żmien li jkunu ġew ikkunsinnati għall-wirja, intużaw għal skopijiet oħra ħlief biex jiġu murija fil-wirja.

2. Għandha tinħareġ jew issir prova tal-oriġini skont id-dispożizzjonijiet tat-Titolu V u tiġi ppreżentata lill-awtoritajiet doganali tal-Parti li tkun qed timporta bil-mod normali. L-isem u l-indirizz tal-wirja għandhom ikunu indikati fuqha. Fejn ikun meħtieġ, tista' tintalab evidenza dokumentarja addizzjonali tal-kundizzjonijiet li fihom ġew murija l-prodotti.

3. Il-paragrafu 1 għandu japplika għal kwalunkwe wirja kummerċjali, industrijali, agrikola jew artiġġjanali, fiera jew eżibizzjoni jew wirja pubblika simili li ma tkunx organizzata għal skopijiet privati fi ħwienet jew postijiet ta' negozju bil-għan li jinbiegħu prodotti barranin, u li matulha l-prodotti jibqgħu taħt kontroll doganali.







TITOLU IV

RIFUŻJONI JEW EŻENZJONI

Artikolu 13

Projbizzjoni ta' rifużjoni jew eżenzjoni ta' dazji doganali

1. Il-materjali mhux oriġinarji użati fil-manifattura ta' prodotti li joriġinaw f'Parti li għalihom tinħareġ jew tingħata prova ta' oriġini skont id-dispożizzjonijiet tat-Titolu V, ma għandhomx ikunu eliġibbli fil-Partijiet għal rifużjoni jew eżenzjoni ta' dazji doganali ta' kwalunkwe tip.

2. Il-projbizzjoni fil-paragrafu 1 għandha tapplika għal kull arranġament għal rifużjoni, nuqqas jew ħelsien, parzjali jew sħiħ tal-ħlas tad-dazji jew imposti doganali b'effett ekwivalenti, applikabbli f'Parti għal materjal użat fil-manifattura, meta japplikaw ir-rifużjoni, in-nuqqas jew il-ħelsien ta' ħlas, espressament jew effettivament, meta l-prodotti miksuba mill-materjal imsemmi jiġu esportati u mhux meta jinżammu għall-użu nazzjonali hemmhekk.

3. L-esportatur ta' prodotti koperti bi prova ta' oriġini għandu jkun lest jippreżenta f'kull ħin, fuq talba mill-awtoritajiet doganali, id-dokumenti xierqa kollha li jagħtu prova li ma nkisbet l-ebda rifużjoni f'dak li għandu x'jaqsam ma' materjali li mhumiex oriġinarji użati fil-manifattura tal-prodotti kkonċernati u li d-dazji jew ħlasijiet doganali kollha li għandhom effett ekwivalenti applikabbli għal dawn it-tipi ta' materjali, kienu fil-fatt tħallsu.

4. Id-dispożizzjonijiet tal-paragrafi 1, 2 u 3 għandhom japplikaw ukoll fir-rigward tal-ippakkjar skont it-tifsira tal-Artikolu 7(2) u l-prodotti f'settijiet skont it-tifsira tal-Artikolu 8 meta dawn l-oġġetti ma jkunux oriġinarji.

5. Id-dispożizzjonijiet tal-paragrafi minn 1 sa 4 għandhom japplikaw biss f'dak li għandu x'jaqsam ma' materjali li jkunu tat-tip li għalihom tapplika din l-Appendiċi.







TITOLU V

PROVA TAL-ORIĠINI

Artikolu 14

Kundizzjonijiet ġenerali

1. Prodotti oriġinarji f'waħda mill-Partijiet għandhom, fil-mument tal-importazzjoni fil-Parti l-oħra, igawdu mid-dispożizzjonijiet ta' dan il-Ftehim malli titressaq waħda mill-provi tal-oriġini li ġejjin:

(a) ċertifikat ta' moviment EUR.1, li mudell tiegħu jidher fl-Anness III ta' din l-Appendiċi;

(b) fil-każijiet speċifikati fl-Artikolu 20(1), dikjarazzjoni (“id-dikjarazzjoni tal-oriġini”), mogħtija mill-esportatur fuq fattura, nota ta' kunsinna jew kwalunkwe dokument kummerċjali ieħor li jiddeskrivi l-prodotti konċernati f'dettall biżżejjed sabiex ikunu jistgħu jiġu identifikati. It-test tad-dikjarazzjoni tal-oriġini jidher fl-Anness IV ta' din l-Appendiċi.

2. Minkejja dak li hemm fil-paragrafu 1, prodotti oriġinarji skont it-tifsira ta' din l-Appendiċi għandhom, fil-każijiet speċifikati fl-Artikolu 24, jibbenefikaw mid-dispożizzjonijiet ta' dan il-Ftehim mingħajr ma jkun meħtieġ li jiġi ppreżentat l-ebda dokument imsemmi fil-paragrafu 1 ta' dan l-Artikolu.

Artikolu 15

Proċedura għall-ħruġ ta' ċertifikat ta' moviment tal-merkanzija EUR.1

1. Għandu jinħareġ ċertifikat ta' moviment tal-merkanzija EUR.1 mill-awtoritajiet doganali tal-Parti tal-esportazzjoni wara li ssir applikazzjoni bil-miktub mill-esportatur jew, taħt ir-responsabbiltà tal-esportatur, mir-rappreżentant awtorizzat tiegħu.

2. Għal dan il-għan, l-esportatur jew ir-rappreżentant awtorizzat tiegħu għandhom jimlew kemm iċ-ċertifikat ta' moviment tal-merkanzija EUR.1 kif ukoll il-formola ta' applikazzjoni, li kampjuni tagħhom jidhru fl-Annessi III ta' din l-Appendiċi. Dawk il-formoli għandhom jimtlew f'waħda mil-lingwi li biha dan il-Ftehim ġie maħruġ u skont id-dispożizzjonijiet tal-liġi nazzjonali tal-pajjiż ta' esportazzjoni. Jekk il-formoli jkunu mimlijin bl-idejn, għandhom jimtlew bil-linka b'karattri stampati. Id-deskrizzjoni tal-prodotti għandha tingħata fil-kaxxa riżervata għal dan l-iskop mingħajr ma jitħallew linji vojta. Fejn il-kaxxa ma tkunx mimlija kollha, titniżżel linja orizzontali taħt l-aħħar linja tad-deskrizzjoni, bl-ispazju vojt jiġi ingassat.

3. L-esportatur li japplika għall-ħruġ ta' ċertifikat ta' moviment tal-merkanzija EUR.1 għandu jkun ippreparat jissottometti, f'kull ħin, fuq it-talba tal-awtoritajiet doganali tal-Parti tal-esportazzjoni minn fejn jinħareġ iċ-ċertifikat ta' moviment tal-merkanzija EUR.1, id-dokumenti kollha xierqa li jagħtu prova tal-istatus ta' oriġini tal-prodotti konċernati kif ukoll it-twettiq tar-rekwiżiti l-oħra ta' dan il-Protokoll.

4. Mingħajr preġudizzju għall-paragrafu 5, ċertifikat ta' moviment tal-merkanzija EUR.1 għandu jinħareġ mill-awtoritajiet doganali ta' Stat Membru tal-Unjoni Ewropea jew ta' Andorra jekk il-prodotti konċernati jkunu jistgħu jitqiesu bħala prodotti li joriġinaw fl-Unjoni Ewropea jew f'Andorra u li jissodisfaw ir-rekwiżiti l-oħra ta' din l-Appendiċi.

5. L-awtoritajiet doganali li joħorġu ċ-ċertifikati ta' moviment tal-merkanzija EUR.1 għandhom jieħdu l-passi meħtieġa sabiex jivverifikaw l-istatus ta' oriġini tal-prodotti u li r-rekwiżiti l-oħrajn ta' din l-Appendiċi ġew sodisfatti. Għal dan il-għan, huma għandu jkollhom id-dritt jitolbu kwalunkwe prova u li jwettqu kwalunkwe spezzjoni tal-kontijiet tal-esportatur jew kwalunkwe kontroll ieħor meqjus xieraq. Huma għandhom jiżguraw ukoll li l-formoli msemmija fil-paragrafu 2 jimtlew kif suppost. B'mod partikolari għandhom jivverifikaw jekk l-ispazju riservat għad-deskrizzjoni tal-prodotti jkunx imtela f'tali manjiera li teskludi kwalunkwe possibbiltà ta' żidiet frawdolenti.

6. Id-data tal-ħruġ taċ-ċertifikat ta' moviment tal-merkanzija EUR.1 għandha tkun indikata fil-Kaxxa 11 taċ-ċertifikat.

7. L-awtoritajiet doganali għandhom joħorġu u jagħmlu għad-dispożizzjoni tal-esportatur ċertifikat ta' moviment tal-merkanzija EUR.1 hekk kif l-esportazzjoni attwali tkun twettqet jew tkun ġiet żgurata.

Artikolu 16

Ċertifikati ta' moviment tal-merkanzija EUR.1 maħruġin b'mod retrospettiv

1. Minkejja dak li hemm fl-Artikolu 15(7), ċertifikat ta' moviment tal-merkanzija EUR.1 jista' jinħareġ b'mod eċċezzjonali wara l-esportazzjoni tal-prodotti li għalihom jirreferi jekk:

(a) ma jkunx inħareġ fiż-żmien tal-esportazzjoni minħabba żbalji jew ommissjonijiet involontarji jew ċirkostanzi speċjali; jew

(b) jintwera għas-sodisfazzjoni tal-awtoritajiet doganali li kien ġie maħruġ ċertifikat ta' moviment tal-merkanzija EUR.1, iżda li ma kienx ġie aċċettat mal-importazzjoni minħabba raġunijiet tekniċi.

2. Għall-applikazzjoni tal-paragrafu 1, fit-talba tiegħu l-esportatur għandu jindika l-post u d-data tal-esportazzjoni tal-prodotti li għalihom jirreferi ċ-ċertifikat ta' moviment tal-merkanzija EUR.1, u jagħti r-raġunijiet għat-talba tiegħu.

3. L-awtoritajiet doganali jistgħu joħorġu ċertifikat ta' moviment tal-merkanzija EUR.1 b'mod retrospettiv biss wara li jkunu vverifikaw li l-informazzjoni mogħtija fl-applikazzjoni tal-esportatur hija konformi mal-fajl korrispondenti.

4. Iċ-ċertifikati ta' moviment tal-merkanzija EUR.1 maħruġa b'mod retrospettiv għandhom jiġu ċċertifikati bil-frażi li ġejja bl-Ingliż:

“ISSUED RETROSPECTIVELY”

5. L-approvazzjoni msemmija fil-paragrafu 4 għandha tiddaħħal fil-Kaxxa 7 taċ-ċertifikat ta' moviment tal-merkanzija EUR.1.

Artikolu 17

Ħruġ ta' kopja ta' ċertifikat ta' moviment tal-merkanzija EUR.1

1. F'każ ta' serq, telf jew qerda ta' ċertifikat ta' moviment tal-merkanzija EUR.1, l-esportatur jista' japplika mal-awtoritajiet doganali li jkunu ħarġuh għal kopja magħmula abbażi tad-dokumenti ta' esportazzjoni fil-pussess tagħhom.

2. Il-kopja maħruġa b'dan il-mod għandha tiġi ċċertifikata bil-kelma li ġejja bl-Ingliż:

“DUPLICATE”

3. L-approvazzjoni msemmija fil-paragrafu 2 għandha tiddaħħal fil-Kaxxa 7 tad-duplikat taċ-ċertifikat ta' moviment tal-merkanzija EUR.1.

4. Iċ-ċertifikat idduplikat, li għandu jkollu d-data tal-ħruġ taċ-ċertifikat oriġinali ta' moviment tal-merkanzija EUR.1, għandu jibda japplika minn dik id-data.

Artikolu 18

Ħruġ ta' ċertifikati ta' moviment tal-merkanzija EUR.1 fuq il-bażi ta' prova tal-oriġini maħruġa jew li saret qabel

Meta prodotti oriġinarji jitpoġġew taħt il-kontroll ta' uffiċċju doganali f'waħda mill-Partijiet, għandu jkun possibbli li l-prova oriġinali tal-oriġini tiġi ssostitwita b'ċertifikat ta' moviment tal-merkanzija EUR.1 wieħed jew aktar bil-għan li dawk il-prodotti kollha jew uħud minnhom jintbagħtu xi mkien ieħor fi ħdan waħda mill-Partijiet. Iċ-ċertifikat/ċertifikati sostitut/sostituti ta' moviment tal-merkanzija EUR.1 għandu/għandhom jinħareġ/jinħarġu mill-uffiċċju doganali li taħt il-kontroll tiegħu jitqiegħdu l-prodotti.

Artikolu 19

Segregazzjoni tal-kontabbiltà

1. Fil-każijiet fejn jinqalgħu spejjeż konsiderevoli jew diffikultajiet materjali fiż-żamma ta' ħażniet ta' materjali oriġinarji u materjali mhux oriġinarji li huma identiċi u interskambjabbli, l-awtoritajiet doganali jistgħu, mat-talba bil-miktub ta' dawk ikkonċernati, jawtorizzaw li jintuża l-metodu hekk imsejjaħ “segregazzjoni tal-kontabilità” (“il-metodu”) għall-ġestjoni ta' dawn it-tipi ta' ħażniet.

2. Il-metodu għandu jkun kapaċi jiżgura li, għall-perjodu speċifiku ta' referenza, l-għadd ta' prodotti miksuba li jistgħu jitqiesu bħala “oriġinarji” ikun l-istess bħal dak li kien jinkiseb li kieku kien hemm segregazzjoni fiżika tal-ħażniet.

3. L-awtoritajiet doganali jistgħu jagħmlu l-għoti tal-awtorizzazzjoni msemmija fil-paragrafu 1 suġġett għal kwalunkwe kundizzjoni li titqies xierqa.

4. Dan il-metodu għandu jiġi applikat u l-applikazzjoni tiegħu għandha tiġi rreġistrata fuq il-bażi tal-prinċipji ġenerali tal-kontabbiltà applikabbli fil-pajjiż fejn ġie mmanifatturat il-prodott.

5. Il-benefiċjarju tal-metodu jista' jagħmel provi ta' oriġini jew japplika għalihom, skont kif ikun il-każ, għall-kwantità ta' prodotti li jistgħu jitqiesu oriġinarji. Fuq it-talba tal-awtoritajiet doganali, il-benefiċjarju jipprovdi stqarrija ta' kif kienu ġestiti l-kwantitajiet.

6. L-awtoritajiet doganali għandhom jissorveljaw l-użu li sar mill-awtorizzazzjoni u jistgħu jirtirawha kull meta l-benefiċjarju jagħmel użu skorrett mill-awtorizzazzjoni fi kwalunkwe mod possibbli jew jonqos milli jilħaq kwalunkwe kundizzjoni oħra stipulata f'din l-Appendiċi.

Artikolu 20

Kundizzjonijiet biex issir dikjarazzjoni tal-oriġini

1. Tista' ssir dikjarazzjoni tal-oriġini kif imsemmi fl-Artikolu 14(1)(b):

(a) minn esportatur approvat skont l-Artikolu 21; jew

(b) minn kwalunkwe esportatur għal kwalunkwe kunsinna li tikkonsisti f'pakkett jew pakketti li jkun fihom prodotti oriġinarji li l-valur totali tagħhom ma jkunx aktar minn EUR 6 000 .

2. Mingħajr preġudizzju għall-paragrafu 3, dikjarazzjoni tal-oriġini tista' ssir jekk il-prodotti konċernati jistgħu jitqiesu bħala prodotti li joriġinaw fl-Unjoni Ewropea jew f'Andorra u jissodisfaw il-kundizzjonijiet l-oħra ta' din l-Appendiċi.

3. L-esportatur li jagħmel id-dikjarazzjoni tal-oriġini għandu jkun ppreparat li jissottometti f'kull ħin, fuq it-talba tal-awtoritajiet doganali tal-pajjiż tal-esportazzjoni, id-dokumenti xierqa li jagħtu prova tal-istatus ta' oriġini tal-prodotti kkonċernati kif ukoll it-twettiq tal-kundizzjonijiet l-oħra ta' din l-Appendiċi.

4. Dikjarazzjoni tal-oriġini għandha ssir mill-esportatur billi jittajpja, jistampa jew jittimbra fuq il-fattura, in-nota tal-kunsinna jew xi dokument kummerċjali ieħor, id-dikjarazzjoni, li t-test tagħha jidher fl-Annes IV ta' din l-Appendiċi, billi jintużaw il-verżjonijiet lingwistiċi elenkati f'dak l-Anness u skont id-dispożizzjonijiet tal-liġi nazzjonali tal-pajjiż tal-esportazzjoni. Jekk id-dikjarazzjoni tkun miktuba bl-idejn, din għandha tkun miktuba bil-linka f'karattri stampati.

5. Id-dikjarazzjonijiet ta' oriġini għandu jkollhom il-firma oriġinali tal-esportatur bl-idejn. Madankollu, esportatur approvat skont it-tifsira tal-Artikolu 21 ma għandux jiġi meħtieġ jiffirma dikjarazzjonijiet bħal dawn sakemm jagħti lill-awtoritajiet doganali tal-Parti tal-esportazzjoni impenn bil-miktub li jaċċetta responsabbiltà sħiħa għal kull dikjarazzjoni tal-oriġini li tidentifikah bħallikieku tali dikjarazzjoni kienet ġiet iffirmata bil-kitba bl-idejn minnu stess.

6. Tista' tinħareġ dikjarazzjoni tal-oriġini mill-esportatur meta l-prodotti li tkopri jiġu esportati jew wara l-esportazzjoni sakemm tiġi ppreżentata fil-pajjiż tal-importazzjoni mhux aktar tard minn sentejn wara l-importazzjoni tal-prodotti li hija tkopri.

Artikolu 21

Esportatur approvat

1. L-awtoritajiet doganali tal-Parti tal-esportazzjoni jistgħu jawtorizzaw kwalunkwe esportatur, (l-“esportatur approvat”), li jagħmel kunsinni spissi ta' prodotti skont id-dispożizzjonijiet ta' din l-Appendiċi, jagħmel dikjarazzjonijiet tal-oriġini irrispettivament mill-valur tal-prodotti konċernati. Esportatur li jkun irid din it-tip ta' awtorizzazzjoni għandu joffri, għas-sodisfazzjon tal-awtoritajiet doganali, il-garanziji kollha meħtieġa sabiex dawn jivverifikaw l-istatus ta' oriġini tal-prodotti kif ukoll it-twettiq tar-rekwiżiti l-oħrajn ta' din l-Appendiċi.

2. L-awtortajiet doganali jistgħu jagħtu l-istatus ta' esportatur approvat suġġett għal kwalunkwe kundizzjoni li huma jqisu xierqa.

3. L-awtoritajiet doganali għandhom jagħtu lill-esportatur approvat numru tal-awtorizzazzjoni doganali li għandu jidher fuq id-dikjarazzjoni ta' oriġini.

4. L-awtoritajiet doganali għandhom jissorveljaw l-użu tal-awtorizzazzjoni mill-esportatur approvat.

5. L-awtoritajiet doganali jistgħu jirtiraw l-awtorizzazzjoni fi kwalunkwe waqt. Għandhom jagħmlu dan meta l-esportatur approvat ma jkunx qiegħed joffri aktar il-garanziji msemmija fil-paragrafu 1, ma jkunx qiegħed jissodisfa l-kundizzjonijiet imsemmija fil-paragrafu 2 jew b'xi mod jew ieħor ikun qed jabbuża mill-awtorizzazzjoni.

Artikolu 22

Validità tal-prova tal-oriġini

1. Prova tal-oriġini għandha tkun valida għal erba' xhur mid-data tal-ħruġ fil-Parti li tkun qed tesporta, u għandha tkun ippreżentata matul il-perjodu msemmi lill-awtoritajiet doganali tal-Parti li tkun qed timporta.

2. Il-provi ta' oriġini ppreżentati lill-awtoritajiet doganali tal-Parti li timporta wara d-data finali għall-preżentazzjoni speċifikata fil-paragrafu 1 jistgħu jiġu aċċettati għall-iskop li jiġi applikat trattament preferenzjali, fejn in-nuqqas ta' preżentazzjoni ta' dawk id-dokumenti sad-data finali stabbilita jkun dovut għal ċirkostanzi eċċezzjonali.

3. F'każijiet oħrajn ta' preżentazzjoni li saret tard, l-awtoritajiet doganali tal-Parti li timporta jistgħu jaċċettaw il-prova ta' oriġini meta l-oġġetti jkunu ġew ippreżentati lilhom qabel id-data finali msemmija.

Artikolu 23

Preżentazzjoni tal-prova tal-oriġini

Għandhom jiġu ppreżentati provi ta' oriġini lill-awtoritajiet doganali tal-Parti li timporta skont il-proċeduri applikabbli f'dak il-pajjiż. Dawn l-awtoritajiet jistgħu jeżiġu t-traduzzjoni ta' prova ta' oriġini. Huma jistgħu jeħtieġu wkoll li d-dikjarazzjoni ta' importazzjoni tkun akkumpanjata minn stqarrija mingħand l-importatur li fiha jiddikjara li l-prodotti jissodisfaw il-kundizzjonijiet meħtieġa għall-applikazzjoni tal-Ftehim.

Artikolu 24

Eżenzjonijiet mill-prova tal-oriġini

1. Il-prodotti mibgħuta bħala pakketti żgħar minn persuni privati lil persuni privati jew li jifformaw parti mill-bagalji personali ta' vjaġġaturi għandhom ikunu ammessi bħala prodotti oriġinarji mingħajr ma jirrikjedu l-preżentazzjoni ta' prova formali ta' oriġini, sakemm dawn il-prodotti ma jkunux importati bi ħsieb ta' kummerċ u jkunu ġew iddikjarati li jissodisfaw ir-rekwiżiti ta' din l-Appendiċi u meta ma jkun hemm l-ebda dubju dwar il-verità ta' din id-dikjarazzjoni. F'każ ta' prodotti mibgħuta bil-posta, din id-dikjarazzjoni tista' ssir fuq id-dikjarazzjoni doganali CN22/CN23 jew fuq folja annessa ma' dak id-dokument.

2. Importazzjonijiet li huma fuq bażi okkażjonali u li jikkonsistu biss minn prodotti għall-użu personali ta' min jirċevihom jew tal-vjaġġaturi jew il-familji tagħhom m'għandhomx jitqiesu bħala importazzjonijiet permezz tal-kummerċ jekk ikun ċar min-natura u l-kwantità tal-prodotti li m'hemm l-ebda għan kummerċjali.

3. Barra minn hekk, il-valur totali ta' dawk il-prodotti m'għandux jaqbeż EUR 500 f'każ ta' pakketti żgħar jew EUR 1 200 f'każ ta' prodotti li jagħmlu parti mill-bagalji personali ta' vjaġġaturi.

Artikolu 25

Dokumenti ta' sostenn

Id-dokumenti msemmija fl-Artikolu 15(3) u fl-Artikolu 20(3) użati bil-għan li jagħtu prova li l-prodotti koperti biċ-ċertifikat ta' moviment tal-merkanzija EUR.1 jew dikjarazzjoni tal-oriġini jistgħu jiġu kkunsidrati bħala prodotti li joriġinaw f'waħda mill-Partijiet u li jissodisfaw ir-rekwiżiti l-oħra ta' din l-Appendiċi jistgħu jikkonsistu inter alia f'dan li ġej:

(a) prova diretta tal-proċessi li saru mill-esportatur jew mill-fornitur sabiex tinkiseb il-merkanzija kkonċernata, inklużi, pereżempju fil-kontijiet jew il-kontabbiltà interna tiegħu;

(b) dokumenti li jagħtu prova tal-istatus ta' oriġini tal-materjali użati, maħruġa jew magħmula f'waħda mill-Partijiet ikkonċernati fejn dawk id-dokumenti jintużaw skont il-liġi nazzjonali tagħha;

(c) dokumenti li jagħtu prova tal-operazzjonijiet ta' xogħol jew ipproċessar tal-materjali, maħruġa jew magħmula f'waħda mill-Partijiet ikkonċernati fejn dawk id-dokumenti jintużaw skont il-liġi nazzjonali tagħha;

(d) ċertifikati ta' moviment tal-merkanzija EUR.1 jew dikjarazzjonijiet tal-oriġini li jagħtu prova tal-istatus tal-oriġini tal-materjali użati, maħruġa jew magħmula f'waħda mill-Partijiet ikkonċernati skont din l-Appendiċi;

(e) evidenza xierqa dwar l-operazzjonijiet ta' xogħol jew ipproċessar li twettqu lil hinn mill-Parti rilevanti permezz tal-applikazzjoni tal-Artikolu 11, li tagħti prova li r-rekwiżiti ta' dak l-Artikolu ġew sodisfatti.

Artikolu 26

Preservazzjoni tal-provi tal-oriġini u tad-dokumenti ta' sostenn

1. L-esportatur li japplika għall-ħruġ ta' ċertifikat ta' moviment tal-merkanzija EUR.1 għandu jżomm għal mill-inqas tliet snin id-dokumenti msemmija fl-Artikolu 15(3).

2. L-esportatur li jimla dikjarazzjoni tal-oriġini għandu jżomm kopja ta' din id-dikjarazzjoni tal-oriġini kif ukoll tad-dokumenti msemmija fl-Artikolu 20(3) għal mill-anqas tliet snin.

3. L-awtoritajiet doganali tal-Parti li tesporta li joħorġu ċertifikat ta' moviment tal-merkanzija EUR.1 għandhom iżommu għal mill-inqas tliet snin il-formula ta' applikazzjoni msemmija fl-Artikolu 15(2).

4. L-awtoritajiet doganali tal-Parti li timporta għandhom iżommu għal mill-inqas tliet snin iċ-ċertifikati ta' moviment tal-merkanzija EUR.1 u d-dikjarazzjonijiet tal-oriġini ppreżentati lilhom.

Artikolu 27

Diskrepanzi u żbalji formali

1. Is-sejba ta' diskrepanzi żgħar bejn l-istqarrijiet magħmula fil-prova ta' oriġini u dawk magħmula fid-dokumenti ppreżentati lill-uffiċċju doganali biex jitwettqu l-formalitajiet għall-importazzjoni tal-prodotti, ma għandhiex ipso facto tannulla l-prova ta' oriġini jekk ikun stabbilit kif xieraq li dak id-dokument fil-fatt jikkorrispondi għall-prodotti ppreżentati.

2. Żbalji formali ovvji bħal żbalji tat-tajping fil-prova tal-oriġini ma għandhomx iwasslu sabiex dak id-dokument jiġi rifjutat jekk dawk l-iżbalji mhumiex magħmula b'tali mod li joħolqu dubji f'dak li għandu x'jaqsam mal-korrettezza tal-istqarrijiet magħmula f'dak id-dokument.

Artikolu 28

Ammonti espressi f'euro

1. Għall-applikazzjoni tad-dispożizzjonijiet tal-Artikolu 20(1)(b) u l-Artikolu 24(3) f'każijiet fejn toħroġ fattura għall-prodotti f'xi munita li mhix l-euro, l-ammonti fil-munita nazzjonali tal-Partijiet ekwivalenti għall-ammonti espressi f'euro għandhom ikunu ffissati darba fis-sena minn kull wieħed mill-pajjiżi konċernati.

2. Kunsinna għandha tibbenefika mid-dispożizzjonijiet tal-Artikolu 20(1)(b) jew l-Artikolu 24(3) b'referenza għall-munita li fiha ssir il-fattura, skont l-ammont stabbilit mill-pajjiż ikkonċernat.

3. L-ammonti li għandhom jintużaw f'kull munita nazzjonali partikolari għandhom ikunu ekwivalenti f'dik il-munita għall-ammonti espressi f'euro hekk kif kienu fl-ewwel ġurnata ta' xogħol tax-xahar ta' Ottubru. L-ammonti għandhom jiġu kkomunikati lill-Kummissjoni Ewropea sal-15 ta' Ottubru u għandhom japplikaw mill-1 ta' Jannar tas-sena ta' wara. Il-Kummissjoni Ewropea għandha tinnotifika lill-pajjiżi kollha kkonċernati bl-ammonti kkunsidrati.

4. Pajjiż jista' jnaqqas jew iżid l-ammont li jirriżulta mill-iskambju għall-munita nazzjonali ta' ammont espress f'euro, biex jagħti ċifra għad-dritt. L-ammont għad-dritt ma jistax ikun differenti b'aktar minn 5 % mill-ammont li jirriżulta mill-kambju. Pajjiż jista' jibqa' ma jibdilx l-ekwivalenti tal-munita nazzjonali għal ammont espress f'euro jekk, fiż-żmien tal-aġġustament ta' darba fis-sena previst fil-paragrafu 3, il-kambju ta' dak l-ammont, qabel ma jkun ġie għad-dritt, jirriżulta f'zieda ta' anqas minn 15 % fl-ekwivalenti tal-munita nazzjonali. L-ekwivalenti tal-munita nazzjonali jista' jinżamm mingħajr l-ebda bidla jekk il-kambju jirriżulta fi tnaqqis f'dak il-valur ekwivalenti.

5. L-ammonti espressi f'euro għandhom jiġu analizzati mill-Kumitat Konġunt fuq talba ta' xi Parti. Meta titwettaq din ir-reviżjoni, il-Kumitat Konġunt għandu jqis sa liema punt huwa mixtieq li jkunu ppreservati f'termini reali l-effetti tal-limiti kkonċernati. Għal dan il-għan, jista' jiddeċiedi li jimmodifika l-ammonti espressi f'euro.







TITOLU VI

ARRANĠAMENTI GĦAL KOOPERAZZJONI AMMINISTRATTIVA

Artikolu 29

Kooperazzjoni amministrattiva

1. L-awtoritajiet doganali tal-Partijiet għandhom jipprovdu lil xulxin, permezz tal-Kummissjoni Ewropea, b'kampjuni ta' impressjonijiet tat-timbri użati fl-uffiċċji doganali tagħhom għall-ħruġ taċ-ċertifikati ta' moviment tal-merkanzija EUR.1, flimkien mal-indirizzi tal-awtoritajiet doganali responsabbli biex jivverifikaw dawn iċ-ċertifikati u d-dikjarazzjonijiet tal-oriġini.

2. Sabiex jiżguraw l-applikazzjoni xierqa ta' din l-Appendiċi, il-Partijiet għandhom jgħinu lil xulxin, permezz tal-amministrazzjonijiet doganali kompetenti, fil-verifika tal-awtentiċità taċ-ċertifikati ta' moviment tal-merkanzija EUR.1, tad-dikjarazzjonijiet tal-oriġini u tal-korettezza tal-informazzjoni mogħtija f'dawk id-dokumenti.

Artikolu 30

Kontroll tal-prova tal-oriġini

1. Il-verifiki sussegwenti tal-provi tal-oriġini għandhom jitwettqu b'mod każwali jew kull meta l-awtoritajiet doganali tal-Parti li timporta jkollhom dubji raġonevoli fir-rigward tal-awtentiċità ta' dawn id-dokumenti, l-istatus ta' oriġini tal-prodotti kkonċernati jew it-twettiq tar-rekwiżiti l-oħra ta' din l-Appendiċi.

2. Għall-finijiet tal-implementazzjoni tad-dispożizzjonijiet tal-paragrafu 1, l-awtoritajiet doganali tal-Parti li timporta għandhom jibagħtu lura ċ-ċertifikat ta' moviment tal-merkanzija EUR.1 u l-fattura, jekk din tkun ġiet ippreżentata, id-dikjarazzjoni tal-oriġini, jew kopja ta' dawk id-dokumenti, lill-awtoritajiet doganali tal-Parti li tesporta filwaqt li jagħtu, meta xieraq, ir-raġunijiet tal-verifika. Kwalunkwe dokument u informazzjoni miksuba li jissuġġerixxu li l-informazzjoni mogħtija dwar il-prova tal-oriġini tkun żbaljata għandhom jintbagħtu bħala sostenn tat-talba għall-verifika.

3. Il-verifika għandha titwettaq mill-awtoritajiet doganali tal-Parti li tesporta. Għal dak il-għan, għandhom ikollhom id-dritt sabiex isejħu kwalunkwe evidenza u jwettqu kwalunkwe spezzjoni tal-kontijiet tal-esportatur jew kwalunkwe kontroll ieħor meqjus xieraq.

4. Jekk l-awtoritajiet doganali tal-Parti li timporta jiddeċiedu li jissospendu l-għoti tat-trattament preferenzjali lill-prodotti kkonċernati waqt li jistennew ir-riżultati tal-verifika, dawn għandhom joffru li jirrilaxxaw il-prodotti lill-importatur soġġett għal kwalunkwe miżura ta' prekawzjoni li huma jidhrilhom meħtieġa.

5. L-awtoritajiet doganali li qegħdin jagħmlu t-talba għandhom ikunu infurmati bir-riżultati tal-verifika malajr kemm jista' ikun. Dawk ir-riżultati għandhom jindikaw b'mod ċar jekk id-dokumenti jkunux awtentiċi u jekk il-prodotti kkonċernati jkunux jistgħu jitqiesu bħala prodotti li joriġinaw f'waħda mill-Partijiet u jekk ikunux jissodisfaw ir-rekwiżiti l-oħrajn ta' din l-Appendiċi.

6. F'każ li jkun hemm dubju raġonevoli u li ma jkunx hemm risposta fi żmien għaxar xhur mid-data tat-talba għal kontroll jew jekk ir-risposta ma jkunx fiha informazzjoni biżżejjed biex tiġi stabbilita l-awtentiċità tad-dokument inkwistjoni jew l-oriġini vera tal-prodotti, l-awtoritajiet doganali li jagħmlu t-talba għall-kontroll, minbarra f'ċirkostanzi eċċezzjonali, għandhom jiċħdu l-intitolament għal preferenzi.

Artikolu 31

Soluzzjoni ta' tilwim

Meta b'rabta mal-proċeduri ta' verifika tal-Artikolu 30 jinqala' xi tilwim li ma jkunx jista' jissolva bejn l-awtoritajiet doganali li jkunu qed jitolbu l-verifika u l-awtoritajiet doganali li jkunu responsabbli għat-twettiq ta' din il-verifika, it-tilwim għandu jitressaq quddiem il-Kumitat Konġunt. Fejn iqumu tilwimiet li ma jkunux marbutin mal-proċeduri ta' verifika tal-Artikolu 30 b'rabta mal-interpretazzjoni ta' din l-Appendiċi, għandhom jitressqu lill-Kumitat Konġunt.

Fil-każijiet kollha r-riżoluzzjoni ta' tilwimiet bejn l-importatur u l-awtoritajiet doganali tal-Parti li tkun qed timporta għandha sseħħ taħt il-leġiżlazzjoni ta' dak il-pajjiż.

Artikolu 32

Penali

Għandhom jiġu imposti penali fuq kwalunkwe persuna li tagħmel, jew li tikkawża biex isir, dokument li jkun fih informazzjoni mhux eżatta bl-iskop li jinkiseb trattament preferenzjali għall-prodotti.

Artikolu 33

Żoni ħielsa

1. Il-Partijiet għandhom jieħdu l-passi kollha meħtieġa biex jiżguraw li l-prodotti ta' skambju kummerċjali koperti bi prova ta' oriġini li waqt it-trasport jużaw żona ħielsa fit-territorju tagħhom, ma jiġux sostitwiti b'merkanziji oħra u ma jsirx maniġġar tagħhom ħlief operazzjonijiet normali maħsuba biex jevitaw id-deterjorament tagħhom.

2. B'deroga mill-paragrafu 1 ta' dan l-Artikolu, meta prodotti li joriġinaw f'waħda mill-Partijiet jiġu importati f'żona ħielsa koperti bil-prova ta' oriġini u jgħaddu minn trattament jew ipproċessar, l-awtoritajiet ikkonċernati għandhom joħorġu ċertifikat ta' moviment tal-merkanzija EUR.1 ġdid fuq it-talba tal-esportatur, jekk it-trattament jew l-ipproċessar li jsirilhom ikun konformi ma' din l-Appendiċi.







TITOLU VII

CEUTA U MELILLA

Artikolu 34

Applikazzjoni tal-Appendiċi

1. It-terminu “Unjoni Ewropea” ma jkoprix lil Ceuta u Melilla.

2. Prodotti li joriġinaw f'Andorra, meta jiġu importati f'Ceuta jew Melilla, għandhom jibbenefikaw mill-istess reġim doganali bħal dak applikat fuq prodotti li joriġinaw fit-territorju doganali tal-Unjoni Ewropea skont il-Protokoll 2 tal-Atti ta' Adeżjoni tar-Renju ta' Spanja u tal-Portugall fil-Komunitajiet Ewropej. Għall-importazzjonijiet ta' prodotti koperti bil-Ftehim u li joriġinaw f'Ceuta u Melilla, Andorra għandha tapplika l-istess sistema doganali bħal dik applikata lill-prodotti importati tal-Unjoni Ewropea u li joriġinaw minn hemm.

3. Għall-fini tal-applikazzjoni tal-paragrafu 2 ta' dan l-Artikolu li jikkonċerna prodotti li joriġinaw f'Ceuta u Melilla, din l-Appendiċi għandha tapplika mutatis mutandis suġġett għall-kundizzjonijiet speċjali stabbiliti fl-Artikolu 35.

Artikolu 35

Kundizzjonijiet speċjali

1. Sakemm ikunu ġew ittrasportati direttament skont id-dispożizzjonijiet tal-Artikolu 11, dawn li ġejjin għandhom jitqiesu bħala:

(1) prodotti li joriġinaw f'Ceuta u Melilla: (a) il-prodotti miksuba kompletament f'Ceuta u f'Melilla; (b) il-prodotti miksuba f'Ceuta u Melilla li, fil-manifattura tagħhom, jintużaw prodotti oħrajn minbarra dawk imsemmijin fil-punt (a), sakemm: (i) fuq dawn il-prodotti jkunu saru operazzjonijiet ta' xogħol jew ipproċessar suffiċjenti, fi ħdan it-tifsra tal-Artikolu 5; jew li (ii) joriġinaw f'waħda mill-Partijiet, sakemm fuqhom ikunu saru operazzjonijiet ta' xogħol jew ipproċessar b'mod li jmur lil hinn mill-operazzjonijiet imsemmija fl-Artikolu 6;

(2) prodotti li joriġinaw f'Andorra: (a) il-prodotti miksuba kompletament f'Andorra; (b) il-prodotti miksuba f'Andorra li, fil-manifattura tagħhom, jintużaw prodotti oħrajn minbarra dawk imsemmijin fil-punt (a) ta' dan l-Artikolu, sakemm: (i) fuq dawn il-prodotti jkunu saru operazzjonijiet ta' xogħol jew ipproċessar suffiċjenti, fi ħdan it-tifsra tal-Artikolu 5; jew (ii) joriġinaw f'Ceuta u Melilla jew fl-Unjoni Ewropea, sakemm fuqhom ikunu saru operazzjonijiet ta' xogħol jew ipproċessar b'mod li jmur lil hinn mill-operazzjonijiet imsemmija fl-Artikolu 6.

2. Ceuta u Melilla jitqiesu bħala territorju wieħed.

3. L-esportatur jew ir-rappreżentat awtorizzat tiegħu għandu jniżżel “Andorra” u “Ceuta u Mellila” fil-Kaxxa 2 taċ-ċertifikati ta' moviment tal-merkanzija EUR.1 jew fuq id-dikjarazzjonijiet ta' fattura. Barra minn dan, fil-każ ta' prodotti li joriġinaw f'Ceuta u Melilla, dan għandu jitniżżel fil-Kaxxa 4 taċ-ċertifikati ta' movimenttal-merkanzija EUR.1 jew fuq id-dikjarazzjonijiet ta' oriġini.

4. L-awtoritajiet doganali Spanjoli għandhom ikunu responsabbli għall-applikazzjoni ta' din l-Appendiċi f'Ceuta u Melilla.







TITOLU VIII

DISPOŻIZZJONIJIET FINALI

Artikolu 36

Emendi tal-Appendiċi

Il-Kumitat Konġunt jista' jiddeċiedi li jemenda d-dispożizzjonijiet ta' din l-Appendiċi.

ANNESS I

NOTI INTRODUTTIVI GĦAL-LISTA FL-ANNESS II

Nota 1:

Il-lista tistabbilixxi l-kundizzjonijiet meħtieġa sabiex il-prodotti kollha jitqiesu li huma maħduma jew ipproċessati biżżejjed skont it-tifsira tal-Artikolu 5 ta' din l-Appendiċi.

Nota 2:

2.1. L-ewwel żewġ kolonni fil-lista jiddeskrivu l-prodott miksub. L-ewwel kolonna tagħti n-numru tal-intestatura jew in-numru tal-kapitolu użat fis-Sistema Armonizzata u t-tieni kolonna tagħti d-deskrizzjoni ta' merkanziji użata f'dik is-sistema għal dik l-intestatura jew dak il-kapitolu. Għal kull annotazzjoni, fl-ewwel żewġ kolonni hemm regola speċifikata fil-kolonna 3 jew 4. Fejn, f'xi każijiet, l-annotazzjoni fl-ewwel kolonna hija ppreċeduta minn “ex”, dan ifisser li r-regoli fil-kolonna 3 jew 4 japplikaw biss għall-parti ta' dik l-intestatura kif deskritt fil-kolonna 2.

2.2. Meta diversi numri ta' intestatura jkunu miġbura flimkien fil-kolonna 1 jew meta jingħata numru ta' kapitolu u għalhekk id-deskrizzjoni tal-prodotti fil-kolonna 2 tingħata f'termini ġenerali, ir-regoli korrispondenti fil-kolonna 3 jew 4 japplikaw għall-prodotti kollha li, fis-Sistema Armonizzata, huma kklassifikati taħt l-intestaturi tal-kapitolu jew f'xi waħda mill-intestaturi miġbura flimkien fil-kolonna 1.

2.3. Fejn fil-lista hemm regoli differenti li japplikaw għal prodotti differenti fl-istess intestatura, kull inċiż fih id-deskrizzjoni ta' dik il-parti tal-intestatura koperta mir-regoli korrispondenti fil-kolonna 3 jew 4.

2.4. Meta, għal annotazzjoni fl-ewwel żewġ kolonni, tiġi speċifikata regola kemm fil-kolonna 3 kif ukoll fil-kolonna 4, l-esportatur jista' jagħżel li japplika r-regola stipulata fil-kolonna 3 jew dik stipulata fil-kolonna 4. Jekk ma tingħata l-ebda regola tal-orġini fil-kolonna 4, għandha tiġi applikata r-regola stabbilita fil-kolonna 3.

Nota 3:

3.1. Id-dispożizzjonijiet tal-Artikolu 5 ta' din l-Appendiċi, li jirrigwardaw prodotti li jkunu kisbu status ta' oriġini li jintużaw fil-manifattura ta' prodotti oħra, għandhom japplikaw, irrispettivament minn jekk dan l-istatus ikunx inkiseb ġewwa l-fabbrika fejn jintużaw dawk il-prodotti jew ġewwa fabbrika oħra f'waħda mill-Partijiet.

3.2. Ir-regola fil-lista tiffissal-ammont minimu ta' xogħol jew ipproċessar meħtieġ; u t-twettiq ta' aktar xogħol jew ipproċessar jagħti wkoll stat ta' oriġini; min-naħa l-oħra, it-twettiq ta' anqas operazzjonijiet ta' xogħol jew ipproċessar ma jistax jagħti stat ta' oriġini. Għalhekk, jekk regola tipprevedi li jista' jintuża materjal mhux oriġinarju f'ċertu livell tal-manifattura, l-użu ta' materjal bħal dan fi stadju aktar bikri tal-manifattura huwa permess u l-użu ta' materjal bħal dan fi stadju aktar avvanzat mhuwiex.

3.3. Mingħajr preġudizzju għan-Nota 3.2, meta regola tuża l-espressjoni “Manifattura minn materjal ta' kwalunkwe intestatura”, allura jista' jintuża materjal ta' kwalunkwe intestatura (anke materjal tal-istess deskrizzjoni u intestatura bħall-prodott), soġġett, madankollu, għal xi limitazzjonijiet speċifiċi li jista' jkun hemm fir-regola. Iżda, l-espressjoni “Manifattura minn materjal ta' kwalunkwe intestatura, inkluż materjali oħra tal-intestatura” jew “Manifattura minn materjal ta' kwalunkwe intestatura, inkluż materjal ieħor fl-istess intestatura tal-prodott” tfisser li jistgħu jintużaw materjali ta' kwalunkwe intestatura, ħlief dawk bl-istess deskrizzjoni tal-prodott kif jidher fil-kolonna 2 tal-lista.

3.4. Meta regola fil-lista tispeċifika li prodott jista' jiġi mmanifatturat b'aktar minn materjal wieħed, dan ifisser li kwalunkwe materjal jew aktar materjali jistgħu jintużaw. Dan ma jfissirx li dawn il-materjali kollha jridu jintużaw fl-istess waqt.

3.5. Fejn regola fil-lista tispeċifika li prodott irid ikun manifatturat minn materjal partikolari, il-kundizzjoni naturalment ma żżommokx milli tuża materjali oħra li minħabba n-natura tagħhom stess ma jistgħux jissodisfaw ir-regola.

Eżempju:

Ir-regola dwar ikel ippreparat taħt l-intestatura 1904, li teskludi speċifikament l-użu taċ-ċereali jew derivattivi tagħhom, ma timpedixxix l-użu ta' mluħa minerali, sustanzi kimiċi u addittivi oħra li mhumiex prodotti miċ-ċereali.

Madankollu, dan ma japplikax għal prodotti li, għalkemm ma jistgħux ikunu mmanifatturati minn materjali partikolari speċifikati fil-lista, jistgħu jiġu magħmula minn materjal tal-istess natura fi stadju aktar bikri tal-manifattura.

3.6. Fejn, f'regola fil-lista, żewġ perċentwali jingħataw għall-valur massimu ta' materjali mhux oriġinarji li jistgħu jintużaw, dawk il-perċentwali ma jistgħux jingħaddu flimkien. Fi kliem ieħor, il-valur massimu tal-materjali mhux oriġinarji kollha użati ma jista' qatt jaqbeż l-ogħla perċentwali mogħtija. Barra minn hekk, il-perċentwali individwali ma jistgħux jinqabżu, fir-rigward tal-materjali partikolari li għalihom japplikaw.

ANNESS II

LISTA TA' OPERAZZJONIJIET TA' XOGĦOL JEW IPPROĊESSAR LI JRIDU JSIRU FUQ MATERJALI LI MHUMIEX ORIĠINARJI SABIEX IL-PRODOTT MANIFATTURAT JIKSEB L-ISTATUS TA' ORIĠINI







Intestatura SA Deskrizzjoni tal-prodotti Operazzjonijiet ta' xogħol jew ipproċessar imwettqa fuq materjali mhux oriġinarji li jagħtu l-istatus ta' oriġini (1) (2) (3) jew (4) Kapitolu 1 Annimali ħajjin L-annimali kollha tal-Kapitolu 1 użati għandhom ikunu miksuba kompletament Kapitolu 2 Laħam u ġewwieni li jittiekel Manifattura li fiha l-materjal kollu użat tal-Kapitoli 1 u 2 huwa kompletament miksub. Kapitolu 3 Ħut u krustaċji, molluski u invertebrati akkwatiċi oħra Manifattura li fiha l-materjali kollha tal-Kapitolu 3 li jintużaw ikunu nkisbu sħaħ ex Kapitolu 4 Prodotti tal-ħalib; bajd tat-tjur; għasel naturali; prodotti tajbin għall-ikel u li ġejjin mill-annimali, li mhumiex speċifikati jew inklużi band'oħra; għajr: Manifattura li fiha l-materjali kollha tal-Kapitolu 4 li jintużaw ikunu nkisbu sħaħ 0403 Xorrox tal-butir, baqta u krema, jogurt, kefir u ħalib u kremi oħra fermentati jew li saru aċidużi, ikkonċentrati jew le, jew biz-zokkor miżjud jew materjal ieħor li jaghti togħma ħelwa jew imħawrin jew miżjudin bil-frott, bil-ġewż jew bil-kawkaw Manifattura li fiha: — il-materjali kollha ta' Kapitolu 4 użati għandhom ikunu miksuba kompletament; — il-meraq tal-frott kollu (minbarra dak tal-ananas, tal-lajm jew tat-tronġa) tal-intestatura 2009 ikun joriġina, u — il-valur tal-materjali kollha użati tal-Kapitolu 17 ma jaqbiżx it-30 % tal-valur tal-prezz tal-prodott mill-fabbrika ex Kapitolu 5 Prodotti li ġejjin minn annimali, li mhumiex imsemmijin jew inklużi band'oħra; għajr: Manifattura li fiha l-materjali kollha tal-Kapitolu 5 li jintużaw ikunu nkisbu sħaħ ex 05 02 Lanżit u xagħar tal-ħnieżer, majjali tas-simna jew ċingjali Tindif, diżinfettar, issortjar u llixxar ta' lanżit u xagħar Kapitolu 6 Siġar ħajjin u prodotti tal-florikultura Manifattura li fiha: — il-materjali kollha tal-Kapitolu 6 użati għandhom ikunu miksuba għalkollox; u — il-valur tal-materjali kollha użati ma jaqbiżx 50 % tal-prezz tal-prodott mill-fabbrika Kapitolu 7 Ħaxix, pjanti, għeruq u tuberi tajbin għall-ikel Manifattura li fiha l-materjali kollha tal-Kapitolu 7 li jintużaw ikunu nkisbu sħaħ Kapitolu 8 Frott li jittiekel; qxur tal-frott taċ-ċitru jew tal-bettieħ Manifattura li fiha: — il-frott kollu li ntuża jinkiseb kompletament, u — il-valur tal-materjali kollha tal-Kapitolu 17 użati ma jkunx jaqbeż it-30 % tal-valur tal-prezz tal-prodott mill-fabbrika ex Kapitolu 9 Kafè, te, matè u ħwawar; għajr: Manifattura li fiha l-materjali kollha tal-Kapitolu 9 li jintużaw ikunu nkisbu sħaħ 0901 Kafè, kemm jekk inkaljat jew bil-kaffeina mneħħija jew le; ħliefa u qxur tal-kafè; għajra u qxur tal-kafè; sostituti tal-kafè li fihom kafè f'xi proporzjon Manifattura minn materjali ta' kwalunkwe intestatura 0902 Te, imħawwar jew le Manifattura minn materjali ta' kwalunkwe intestatura ex 09 10 Taħlitiet ta' ħwawar Manifattura minn materjali ta' kwalunkwe intestatura Kapitolu 10 Ċereali Manifattura li fiha l-materjali kollha tal-Kapitolu 10 li jintużaw ikunu nkisbu sħaħ ex Kapitolu 11 Prodotti tal-industrija tat-tħin; xgħir; lamti; inulina; gluteina tal-qamħ; għajr: Manifattura li fiha ċ-ċereali kollha, il-ħaxix li jittiekel, l-għeruq u t-tuberi tal-intestatura 0714 jew il-frott li jintuża jinkiseb kompletament ex 11 06 Dqiq, frak u trab tal-ħxejjex leguminużi mqaxxra u mnixxfa tal-intestaura 0713 Tnixxif u tħin ta' ħaxix leguminuż tal-intestatura 0708 Kapitolu 12 Żrieragħ u frott żejtnin; grani, żerriegħa u frott varji; pjanti industrijali jew mediċinali; tiben u magħlef Manifattura li fiha l-materjali kollha tal-Kapitolu 12 li jintużaw ikunu nkisbu sħaħ 1301 Gommalakka; gomom naturali, rażi, rażi tal-gomma u oleoreżini (pereżempju, balzmi) Manifattura li fiha l-valur tal-materjal kollu tal-intestatura 1301 użat ma jaqbiżx il-50 % tal-prezz tal-prodott mill-fabbrika 1302 Linef u estratti veġetali; sustanzi tal-pektin, pektinati u pektati; agar-agar u muċilaġni oħrajn u sustanzi li jħaxxnu, kemm jekk modifikati, derivati minn prodotti tal-ħaxix, kif ukoll jekk le: — Muċilaġni u sustanzi li jħaxxnu, modifikati, derivati minn prodotti veġetali Manifattura minn muċilaġni u sustanzi li jgħaqqdu mhux modifikati — oħrajn Manifattura fejn il-valur tal-materjali kollha użati ma jaqbiżx il-50 % tal-prezz tal-prodott mill-fabbrika Kapitolu 14 Materjali veġetali tat-trizza; prodotti veġetali li mhumiex imsemmijin jew inklużi band'oħra Manifattura li fiha l-materjali kollha tal-Kapitolu 14 li jintużaw ikunu nkisbu sħaħ ex Kapitolu 15 Xaħam u żjut tal-annimali u tal-ħaxix; il-prodotti mifruqin tagħhom; xaħmijiet li jittieklu mħejjija; xama' ta' oriġini mill-annimali jew mill-ħaxix; għajr: Manifattura minn materjali ta' kwalunkwe intestatura, għajr dik tal-prodott 1501 Xaħam tal-majjal (inkluż il-grass) u xaħam tat-tjur, għajr dak tal-intestaturi 0209 jew 1503 : — Xaħmijiet mill-għadam jew l-iskart Manifattura minn materjali ta' kwalunkwe intestatura għajr tal-intestaturi 0203 , 0206 jew 0207 jew għadam tal-intestatura 0506 — oħrajn Manifattura minn laħam jew ġewwieni li jittiekel tal-ħnieżer tal-intestatura 0203 jew 0206 jew ta' laħam u ġewwieni li jittiekel tat-tjur tal-intestatura 0207 1502 Xaħmijiet ta' annimali tal-ifrat, nagħaġ u mogħoż, ħlief dawk tal-intestatura 1503 : — Xaħmijiet mill-għadam jew l-iskart Manifattura minn materjali ta' kwalunkwe intestatura għajr tal-intestaturi 0201 , 0202 , 0204 jew 0206 jew għadam tal-intestatura 0506 — oħrajn Manifattura li fiha l-materjali kollha tal-Kapitolu 2 li jintużaw ikunu nkisbu sħaħ 1504 Xaħmijiet u żjut u l-frazzjonijiet tagħhom, ta' ħut jew mammiferi tal-baħar, irfinuti jew le, iżda mhux kimikament modifikati: — Frazzjonijiet solidi Manifattura minn materjal ta' kwalunkwe intestatura, inkluż materjal ieħor tal-intestatura 1504 — oħrajn Manifattura li fiha l-materjal kollu użat tal-Kapitoli 2 u 3 huwa kompletament miksub ex 15 05 Lanolina raffinata Manifattura minn xaħam tas-suf mhux raffinat tal-intestatura 1505 1506 Xaħmijiet u żjut oħra ta' annimali u l-frazzjonijiet tagħhom, raffinati jew le, iżda mhux modifikati kimikament: — Frazzjonijiet solidi Manifattura minn materjal ta' kwalunkwe intestatura, inkluż materjal ieħor tal-intestatura 1506 — oħrajn Manifattura li fiha l-materjali kollha tal-Kapitolu 2 li jintużaw ikunu nkisbu sħaħ 1507 sa 1515 Żjut veġetali u l-frazzjonijiet tagħhom: — Żjut tas-sojja, tal-karawett, tal-palm, tal-kopra, tal-palm tal-qalba tal-ġewż tal-palm, żejt babassu, żejt tat-tung u tal-ojtiċika, xama' tar-riħan u xama' tal-Ġappun, frazzjonijiet taż-żejt tal-ġoġoba u żjut għal użi tekniċi jew industrijali barra mill-manifattura ta' oġġetti tal-ikel għal konsum mill-bniedem Manifattura minn materjali ta' kwalunkwe intestatura, ħlief dik tal-prodott — Frazzjonijiet solidi, għajr dawk taż-żejt tal-ġoġoba Manifattura minn materjali oħrajn tal-intestaturi 1507 sa 1515 — oħrajn Manifattura fejn il-materjali veġetali użati għandhom ikunu miksuba għalkollox 1516 Xaħmijiet Grass u żjut ta' annimali jew ta' veġetali u l-frazzjonijiet tagħhom, parzjalment jew kompletament idroġenati, interesterifikati, riesterifikati jew elajdinizzati, raffinati jew le, iżda mhux preparati aktar Manifattura li fiha: — il-materjali kollha tal-Kapitolu 2 użati għandhom ikunu miksuba għalkollox; u — il-materjali veġetali kollha użati għandhom ikunu miksuba għalkollox Madankollu, il-materjali tal-intestaturi 1507 , 1508 , 1511 u 1513 jistgħu jintużaw 1517 Margarina; taħlitiet jew preparati tajbin għall-ikel ta' xaħmijiet jew żjut ta' annimali jew veġetali jew ta' frazzjonijiet ta' xaħmijiet u żjut differenti ta' dan il-Kapitolu, minbarra xaħmijiet u żjut tajbin għall-ikel jew il-frazzjonijiet tagħhom tal-intestatura 1516 Manifattura li fiha: — il-materjal kollu użat tal-Kapitoli 2 u 4 huwa kompletament miksub, u — il-materjali veġetali kollha użati għandhom ikunu miksuba għalkollox. Madankollu, il-materjali tal-intestaturi 1507 , 1508 , 1511 u 1513 jistgħu jintużaw Kapitolu 16 Preparati ta' laħam, ħut jew krustaċji, molluski jew invertebrati akkwatiċi oħra Manifattura: — minn annimali tal-Kapitolu 1, u/jew — li fiha l-materjali kollha użati tal-Kapitolu 3 jkunu kompletament miksuba ex Kapitolu 17 Zokkor u prodotti taz-zokkor; għajr: Manifattura minn materjali ta' kwalunkwe intestatura, ħlief dik tal-prodott ex 17 01 Zokkor tal-kannamieli jew tal-pitravi u sakkarożju kimikament pur, f'forma solida, mingħajr żieda ta' sustanzi tat-togħma jew koloranti Manifattura li fiha l-valur tal-materjali kollha tal-Kapitolu 17 li jintużaw ma jaqbiżx it-30 % tal-prezz tal-prodott mill-fabbrika 1702 Zokkrijiet oħrajn, inkluż lattożju, maltożju, glukożju u fruttożju, kimikament puri f'forma solida; ġulepp miz-zokkor mingħajr sustanzi miżjuda għat-togħma jew għall-kulur; għasel artifiċjali, imħallat jew le mal-għasel naturali; zokkrijiet u karamel: — Maltożju u fruttożju kimikament puri, Manifattura minn materjal ta' kwalunkwe intestatura, inkluż materjal ieħor tal-intestatura 1702 — Zokkrijiet oħra f'forma solida li fihom sustanzi miżjuda għat-togħma jew għall-kulur Manifattura li fiha l-valur tal-materjali kollha tal-Kapitolu 17 li jintużaw ma jaqbiżx it-30 % tal-prezz tal-prodott mill-fabbrika — oħrajn Manifattura li fiha l-materjali kollha użati jridu jkunu diġà oriġinarji ex 17 03 Melassa miksuba mill-estrazzjoni jew ir-raffinar taz-zokkor, mogħtija t-togħma jew il-kulur Manifattura li fiha l-valur tal-materjali kollha tal-Kapitolu 17 li jintużaw ma jaqbiżx it-30 % tal-prezz tal-prodott mill-fabbrika 1704 Ħelu (inkluża ċ-ċikkulata bajda), li ma fihx kawkaw Manifattura: — minn materjali ta' kwalunkwe intestatura, għajr dik tal-prodott, u — li fiha l-valur tal-materjali kollha tal-Kapitolu 17 użati ma jaqbżux it-30 % tal-prezz tal-prodott mill-fabbrika Kapitolu 18 Kawkaw u preparati mill-kawkaw Manifattura: — minn materjali ta' kwalunkwe intestatura, għajr dik tal-prodott, u — li fiha l-valur tal-materjali kollha tal-Kapitolu 17 użati ma jaqbżux it-30 % tal-prezz tal-prodott mill-fabbrika 1901 Estratt tax-xgħir; preparati ta' ikel mid-dqiq, xgħir u barli mitħun oħxon, dqiq oħxon, lamtu jew estratt tax-xgħir, li ma fihomx kawkaw jew li fihom anqas minn 40 %, bil-piż, tal-kawkaw ikkalkulat fuq bażi kompletament bla xaħam, mhux speċifikati jew inklużi xi mkien ieħor; preparati tal-ikel mill-prodotti tal-intestaturi 0401 sa 0404 , li ma fihomx kawkaw jew li fihom anqas minn 5 %, bħala piż, tal-kawkaw ikkalkulat fuq bażi kompletament mingħajr xaħam, mhux speċifikati jew inklużi xi mkien ieħor: — Estratt tax-xgħir Manifattura miċ-ċereali tal-Kapitolu 10 — oħrajn Manifattura: — minn materjali ta' kwalunkwe intestatura, għajr dik tal-prodott, u — li fiha l-valur tal-materjali kollha tal-Kapitolu 17 użati ma jaqbiżx it-30 % tal-prezz tal-prodott mill-fabbrika 1902 Għaġin, imsajjar jew le jew mimli (bil-laħam jew sustanzi oħrajn) jew preparat mod ieħor, bħal spagetti, imqarrun, taljarini (noodles), lasanji, injokki, ravjul, kannelloni; kuskus, kemm jekk ippreparat u kemm jekk le: — Li fihom 20 % jew anqas bħala piż ta' laħam, fdalijiet tal-laħam, ħut, krustaċji jew molluski Manifattura li fiha ċ-ċereali kollha u d-derivati użati (ħlief għall-qamħ durum u d-derivati tiegħu) huma miksuba kompletament — Li fihom aktar minn 20 % skont il-piż ta' laħam, ġewwieni tal-laħam, ħut, krustaċji jew molluski Manifattura li fiha: — iċ-ċereali u d-derivattivi (ħlief għall-qamħ durum u d-derivattivi tiegħu) użati jkunu miksuba kompletament, u — il-materjal kollu użat tal-Kapitoli 2 u 3 huwa kompletament miksub 1903 Tapjoka u sostituti tagħha ppreparati minn lamtu, f'forma ta' qxur, frak, granulat, marbul jew f'forom simili Manifattura minn materjal ta' kwalunkwe intestatura, ħlief lamtu tal-patata tal-intestatura 1108 1904 Ikel ippreparat miksub min-nefħa jew mix-xiwi ta' ċereali jew prodotti taċ-ċereali (pereżempju, kornflejks); ċereali (għajr qamħirrum), fil-forma ta' flejks jew fil-forma ta' taqxir jew frak ieħor maħdum (għajr dqiq, xgħir mitħun oħxon u smida), imsajrin qabel jew imħejjijin b'xi mod ieħor, li mhumiex speċifikati jew inklużi xi mkien ieħor, li fihom il-kawkaw Manifattura: — minn materjal ta' kwalunkwe intestatura, ħlief dak tal-intestatura 1806 , — li fiha iċ-ċereali u d-dqiq kollha użati (għajr għall-qamħ durum u l-qamħirrum Zea indurata, u d-derivattivi tagħhom), jinkisbu għalkollox, u — li fiha l-valur tal-materjali kollha tal-Kapitolu 17 użati ma jaqbżux it-30 % tal-prezz tal-prodott m